
DIAMARS ultimo sr. Lito Lacle y sra Liliana Rasmijn ambos trahando 
den Departamento di Comunicacion, Informacion y Prevencion y ala- 
bez voceronan di Cuerpo Policial Aruba a haya nan diploma di e curso 
di Predictive Profiling. 

E otorgamento di e diploma a tuma lugar den presencia di Alto Comis- 
ario Andrew Hoo y sr. Leen van der Plas, Director di e compania SoS- 
ecure na Hulanda. Por bisa cu e curso tabata uno hopi intensivo y na 
unda e dos coleganan a cabe cu exito. 

E logra aki ta pone cu nos voceronan di Polis den e parti di prevencion 
awor tin mas conocimento p’asina duna concientisacion loke t’e charla 
di p.e. entre otro Active Shooting, Atraco y, ladronicia den cas y mucho 
mas. 

Den e ocasion aki sr. Leen van der Plas a haci entrega di su buki “Pro- 
actief Beveiligen & Predictive Profiling “ na sr. Andrew Hoo. Sr Hoo a 
aprecia e gesto aki masha hopi mes. 

Alto Comisario Hoo ta sumamento orguyoso y ta desea sr. Lito Lacle y 
sra. Liliana Rasmijn exito cu e logro aki. 

Dialuna awor 

Corte di Prome Instcmcia lo trata caso di 
portafonnan di Polis den poder di prensa 

DIABIERNE nos a haya informacion for 
di Ministerio Publico, cu dialuna awor lo tin 
e caso penal contra di Polis y algun miembro 
di prensa, kendenan lo tabatin portafon di 
Polis den nan poder, pa por haci nan trabao. 

E hecho aki a ser mira como un persecucion 
di prensa, specialmente di e reporteronan 
cu ta cubri sucesonan rond Aruba. 

Algun reportero a keda cita pa Ministerio 
Publico y asina tambe un miembro di Cu- 
erpo Policial, kende a percura pa duna e 
reporteronan aki un propiedad cu no ta di 
dje, pero di Polis. Caso sigur interesante pa 
sigui dialuna awor pa 8.30 di mainta. 


Horario 

Sospechoso 

Acto Castigabel 

08.30 

N.M.Q.C.d.A. 

M.A.J.E.C. 

K.G.R. 

C.d.A. y E.C. ta wordo acusa di a intencionalmente 
haci doño di portofoon di Cuerpo Policial di Aruba, 
conhuntamente cu un otro of otronan, den e periodo 
di prome di januari 2015 te prome di november 2018. 
C.d.A. y E.C. ta wordo acusa di a intencionalmente, 
conhuntamente cu un otro of otronan, den e periodo 
di prome di januari 2015 te prome di november 2018, 
y cu uso di hermentnan tecnico (portofoon di Cuerpo 
Policial di Aruba y/of computers y/of microfono den e 
computers y/of aplicacionnan di software of app instala 
den e computers y conecta cu telefonnan celular) a tap 
informacion cu no tabata destina na nan y cu tabata 
encera comunicacion entre polisnan y miembronan di 
Cuerpo Policial di Aruba. 

R. ta wordo acusa di, como agente policial, a 
intencionalmente haci doño di portofoon di Cuerpo 
Policial di Aruba den e periodo di prome di januari 
2015 te prome di november 2018, conhuntamente cu 
un otro of otronan. 


Ceramento di caminda di 
San Fuego en conexion 
cu asfaltamento 



Departamento di Obra Publico ta informa 
pueblo di Aruba en general y specialmente 
nos automobilistanan cu ta haci uzo di e 
caminda di San Fuego cu dialuna dia 24 
di juni 2019 lo bay cer’e parcial pa asfalt’e. 
Trabounan preparativo lo cuminsa dialu- 
na dia 24 di juni 2019 y nos lo asfalta dia 
27 di juni 2019. 

E caminda cu lo haya asfalt ta di San 
Fuego 52C te cu San Fuego 55H 

Ta bay indica e ruta alternativa cu bari- 
cada y borchinan di aviso y e orario di ce- 
ramento lo ta di 8’or di mainta pa 4’or di 
atardi. 

En conexion cu e trabounan menciona 
Departamento di Obra Publico ta pidi pa 
tene cuenta cu e inconveniencianan cu lo 
por surgi pa cual nos ta pidi nos disculpa. 

ATIA ta expresa preocupacion di su 
miembronan encuanto e proceso 
tumando lugar pa cu Reforma Fiscal 


DEN un carta pa Minister di Finanza, Economia y 
Cultura, Xiomara Ruiz Maduro, ATIA a expresa su 
preocupacion pa cu e proceso den cual e Reforma Fiscal 
ta tumando lugar. ATIA ta sostene un Reforma Fiscal 
completamente, caminda ta cambia di un sistema do- 
mina pa impuestonan directo pa un sistema cu ta basa 
riba impuestonan indirecto. 

Un sistema fiscal basa riba impuestonan indirecto ta 
resulta di ta un sistema mas eficiente, caminda un base 
mas amplio ta contribui na e asina yama ‘fair share’. 

E sistema existente ta forma un impedimento den 
crecemento di nos economia y den creacion di oportuni- 
dadnan di trabou pa nos Arubianonan. Ademas, mester 
tene na cuenta un Departamento di Cobra Impuesto cu 
no ta funciona optimalmente, y un porcentahe basta 
halto di no-complimento pa cu obligacionan di impues- 
to, hopi biaha pa falta di identifica y controla di esan cu 
no ta cumpli. 

PREOCUPACIONAN 

Na prome lugar, e costonan pa cuidadano y empresan- 
an relaciona cu e cambionan cu a wordo introduci 1 di 
juli 2018 y 1 di januari 2019, cual tabata e.o. un ahus- 
tacion den e leynan di BBO/BAZV/BAVP y un ahus- 
tacion den e Grondbelasting, probablemente a wordo 
subestima pa Gobierno. 

E Grondbelasting a trese un costo substancial pa 
propiedadnan comercial di 50%, pero tambe e costonan 
relaciona cu e BBO/BAZV/BAVP cu no ta permiti pa 
aparece riba recibo sino mester wordo hinca den e pri- 
js di producto y servicionan ta pone un peso adicional 
riba comercio. 

E costonan di cambio den structura di prijs por a wordo 
absorbi e prome biaha cu a bin cu cambio, sinembargo, 
tin mas fase planea caminda e sistema di BBO/BAZV/ 
BAVP por wordo cambia of hasta elimina por completo, 
cual lo resulta den 3 cambio cu e comerciante mester a 
realisa den un periodo di apenas dos aña. 


Na di dos lugar, no tin claridad den e cambionan cu lo 
bin den e siguiente fasenan di e Reforma Fiscal. E falta 
di claridad y comunicacion ta resulta den incertidum- 
bre den nos economia, y si tin algo cu por ta peligroso 
pa un economia, ta incertidumbre. 

Incertidumbre ta crea un situacion caminda inversion- 
an no ta wordo haci, economia no ta crece, competitivi- 
dad ta bay atras y oportunidadnan pa empleo ta keda 
atras. 

Terceramente, falta di un imagen completo di loke e 
fasenan di e Reforma Fiscal lo ensera, ta implica cu 
cierto eficiencia lo no wordo alcansa y cu cierto medida 
lo mester wordo modifica durante otro fasenan. 

P’e motibo aki, ATIA lo recomenda pa integra fase 2 
te cu 4 den un Reforma Fiscal completo cu por wordo 
implementa un of dos aña despues cu e cuadro p’e re- 
forma a wordo finalisa. 

Esaki lo duna Gobierno suficiente tempo pa prepara e 
ley y regulacionan necesario, y ademas suficiente tem- 
po pa comunica e cambionan y e impacto na un forma 
adecuado na pueblo di Aruba. 

Finalmente, e medidanan introduci den e prome fase no 
a atende cu e defectonan den e sistema di BBO/BAZV/ 
BAVP. Por lo tanto, ya cu no tin un decision ainda riba 
con lo cambia e sistema di impuesto indirecto, ATIA ta 
recomenda pa laga e sistema manera el a funciona e 
ultimo 12 añanan te ora cu t’asina leu pa implementa 
un Reforma Fiscal integral. 

ATIA ta urgi Gobierno pa pospone e Reforma Fiscal 
den fase di e manera cu a wordo presenta y enbes tra- 
ha, conhuntamente cu un grupo di stakeholders, riba 
un Reforma Fiscal integral. 

Esaki lo evita e conmocion cu e cambionan aki ta treci- 
endo den comunidad y comercio. Ademas, e lo evita in- 
certidumbre y lo crea un caminda mas sostenibel pa 
crecemento di nos economia. 

Comercio ta mustra su apoyo pa iniciativa encuanto BBO: 

Gremioncm comercial ta 
sostene e propuesta di ley di 
Parlamentario, Daphne Lejuez 

GREMIONAN comercial ta mustra nan apoyo p’e propues- 
ta di ley di Parlamentario, cu ta rekeri p’e impuestonan BBO/ 

BAZV y BAVP keda aparece riba e recibonan. Diahuebs ultimo 
un miembro di Parlamento, Daphne Lejuez a tuma e iniciativa 
y a entrega e propuesta di ley importante aki. 

E gremionan comercial ta haya importante cu tin transpar- 
encia den e prijsnan y ta admira e iniciativa di Parlamenta- 
rio Daphne Lejuez pa tuma e paso aki. Di e forma aki tambe 
ta mustra comprension no solamente cu sector priva pero cu 
pueblo tambe. 


E comerciante semper a bisa claramente cu ta 
importante p’e impuesto wordo menciona riba e 
recibo y pa tin transparencia pa tur hende por 
wak cuanto ta cobra pa omzet di servicio y cu- 
anto pa producto. 

Kitando e impuestonan aki for di e recibo ta 
trece desconfiansa y ta haci cu Aruba lo mus- 
tra di ta bira mas caro. Tampoco por sa defini- 
tivamente cuanto a hisa e prijs pa cubri gasto di 
BBO/BAZV y BAVP. 

E impacto ta afecta turismo y imagen di Aruba 
y lo crea e impresion cu costo di bida na Aruba 
ta mas halto. Tanto local como turista ta indica 
esaki caba. 

Pa tal motivo gremionan representando comer- 
cio ta apoya e esfuerzo pa drai bek e decision 
tuma den Parlamento na december pa kita e 
BBO for di recibo y pone den prijs. 

E gremionan cu ta para tras e iniciativa di pro- 
puesta di ley di miembro di Parlamento, Daph- 
ne Lejuez ta: AGA, AHATA, AJA, ATSA, y KvK. 


RECIBO 

Recibocash 01/07/2019 

Producto A 1 00,00 



Cash \ 10,00 

Cambio AWG. 4,00 

DIABIERNA merdia Polis di Trafico 
y Forensys a bay crusada di Maria Col- 
lege Mavo, pa un dalmento cu basta 
daño material. Na yegada e autonan 
ainda tabata riba caminda. 


Falta di duna preferencia tabata e 
causa, momento cu e Nissan March 
a subi e crusada y ta dal e Chevrolet 
Spark den porta di e chauffeur. 

Den Chevrolet Spark tabatin dos mu- 
cha, kendenan lo a spanta basta y a 
resulta levemente herida. 


Chauffeur no a duna preferencia 
riba crusada di Maria College 
ta causa di accidente 



ftrwiSys 



MILIEU STRAAT 
SAN NICOLAS , 


Serlimar 


30juni 2019 


Orario 

Militaire Bijstand ta algo 
temporario y di corto duracion 

segun Ministerdi Husticia mr. Andin Bikker 


Minister di Husticia mr. Andin Bikker riba un pre- 
gunta di un periodista a splica riba Militaire Bi- 
jstand. Segun e mandatario na aña 70 y na 2001, 
el a ser renoba y constantemente e ta ser renoba 
cu t’e Militaire Bijstand. 

Un tempo e tabata aplica pa Aruba y Antias y awor 
p’e constelacion actual. 

Militaire Bijstand ta algo temporario cu den caso- 
nan di calamidad por haci un apelacion riba dje pa 
un corto duracion. Un ehempel t’e caso di Speel- 
tuin na november 2017 cu dos criatura a perde nan 
bida, e fin di siman cu tabatin buskeda Gobierno 
a haci un apelacion pa Militaire Bijstand, Search 
and Tracking y e militarnan a bin yuda Cuerpo 
Policial pa haci esaki. 

E tipo di ayudo aki ta di corto duracion y no tin 
nada di haci cu ta bay re-emplasa hende. Por haci 
un apelacion debi na cierto experticio cu nan tin 
cu ta search, tracking observacion etc. Esey ta un 
proceso cu ta haci y cu ta bay via Minister di Hus- 
ticia pa medio di Prome Minister y Gobernador. E 
procedura ta bay caso pa caso. 

Manera awor tin e situacion sin precedente di 
Venezuela y tin cierto periodo cu tin indicacion cu 
cierto situacion ta empeora y mester di asistencia 
adicional por haci un peticion, pero semper y cu- 
ando e ta sali bou di Cuerpo Policial. 




Militaire Bijstand ta un complementacion y no ta 
re-emplasa nada, pasobra semper Cuerpo Policial 
ta keda cu e encargo. Den pasado y tambe recien- 
te no tabatin bon comunicacion entre Kustwacht 
y Cuerpo Policial a bin cierto incidente y cu tur 
derecho cu Cuerpo Policial a protesta. Segun Min- 
ister Bikker, esey a haci cu ta bay revisa e proce- 
dura, pasobra na final di dia mester mira con ta 
bay optimalisa e vigilancia di fronteranan, pero re- 
spetando e autonomia di Aruba y respetando e rol 
central di Cuerpo Policial den manteniendo ordo 
publico y leynan penal. 

Por pidi Militaire Bijstand pa duracion cortico, 
pero e mester sali semper di Cuerpo Policial y si 
ta sinti cu mester di ayudo y e experticio no t’ey 
localmente y mester di mas forsa adicional di caso 
pa caso por haci esaki, segun Minister Bikker. 

Polis a duna 55 
multa pa maneha 
vehiculo di motor 
cu celular den man 




DIABIERNE mainta, den districto di 
Oranjestad a tuma lugar un control den 
trafico pa cu chofernan cu tabatin un celu- 
lar den man. 

E control a cuminsa for di 6 or di mainta. 
Durante control 55 but a wordo reparti. 
Controlnan a tuma lugar n’e siguiente si- 
tionan; Smith Boulevard na altura Cristal 
Casino, Emanstraat banda di Advocaten 
Kantoor Sjiem Fat y de La Sallestraat na 
altura di Huisartsenpraktijk Fernandes. 

E controlanan lo sigui tuma lugar. 




L.G.SMITH'S 

STEAK&CHOP HOUSE 


PARADISE IS BEST 
SERVED MEDIUM RARE 
WITH A SIDE OF SCOTCH. 


Choose any steak at menu price, and then add: 


$ 20 


Premium flight of 
Dewar's 12, 15, and 
18-year whisky 


$ 39 


Ultra-premium flight 
of Dewar's 15, 18, and 
25-year whisky 


For more information or to make a reservation, contact 
our Navigator at 523.6195 or visit www.lgsmiths.com 


LGSmithSteak 

Un persona deteni na Pos Abou, 
relaciona cu un posibel bromer horta 


UN cabayero kende su bromer a wordo 
horta weekend pasa na un hotel a haya un 
tip cu tin un bromer mescos na un adres 
na Pos Abou. 

E1 a bay e adres y berdad a mira un bromer 
cu lo ta parce esun di dje. 

Segun nos a compronde el a puntra e per- 
sona cu tabata den posesion di e bromer si 
e por mire di cerca. Debi cu e parce esun di 
dje cu nan a horta. 

Wel, esaki no a cay den bon tera cerca e 
persona kende tabatin’e. E homber a al- 
tera masha hopi mes. 

E persona cu ta buscando su bromer horta 
no a keda nada otro pa yama Polis. 

Na yegada di Polis e homber su actitud no 
a cambia, pues a keda haci problema y Po- 
lis a haya nan ta detene. 

Pa loke t’e bromer, ela wordo confisca pa 
investigacion. 

ARUBA 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 

EXECUTORIALE OPENBARE VERKOOP 

Op donderdag 11 juli 2019 des namiddags om 14.00 uur, zal in de vergaderzaal van de"Aruba Surfside Marina", L.G. Smith Boulevard 
7, Oranjestad, Aruba, ten overstaan van notaris mr MJ.C.Tromp of haar plaatsvervanger, de executoriale verkoop, als bedoeld in artikel 
3:268 van het Burgerlijk Wetboek van Aruba bij opbod en daarop volgende afmijning worden gehouden van: 


1 een perceel eigendomsgrond, gelegen te Noord in Aruba, groot ± 377 m2, welk 
perceelsgedeelte nader is omschreven in een particulier meetdocument opgemaakt door 
LEB-GROUP als Kavel nummer 11, en afkomstig: 

deels voor ± 362 m2 (D 7065) van het deelperceel bekend als kavel nummer 3 en 
omschreven in een particulier meetdocument opgemaakt door LEB-GROUP, groot ± 4.871 
m2, welk deelperceel op haar beurt afkomstig is van het moederperceel kadastraal bekend 
als Land Aruba Eerste Afdeling Sectie L nummer 2753, oorspronkelijk groot 17.604 m2; 

deels voor ± 1 5 m2 (D 7066) van het deelperceel bekend als kavel nummer 4 en 
omschreven in een particulier meetdocument opgemaakt door LEB-GROUP, groot 
ongeveer ± 4.880 m2, welk deelperceel op haar beurt afkomstig is van het moederperceel 
kadastraal bekend als Land Aruba Eerste Afdeling Sectie L nummer 2753 oorspronkelijk 
groot 17.604 m2, 

met het daarop gebouwde, plaatselijk bekend als "Boegoeroei 211"; 

Inzetprijs: Afl. 246.000,== 


2 een perceel eigendomsgrond, gelegen te Paradera in Aruba, in het verkaveling- 
splan "Villa Park Paradera", groot ±474 m2 of zoveel groter of kleiner als na kadastrale 
opmeting zal blijken zoals op het terrein is of zal worden afgebakend, zoals gearceerd 
aangeduid met Kavel nummer 51 op een situatietekening opgemaakt door LEB-GROUP, 
en nader omschreven in Delimitatiebrief nummer 1 van driejanuari negentienhonderd 
zes en negentig, welk perceel: 

voor 1 20 m2 (D 9339) afkomstig is van het perceel kadastraal bekend als 
Land Aruba Eerste Afdeling Sectie P nummer 20; 

en voor 354 m2 (D 9340) afkomstig is van het perceel thans kadastraal 
bekend als Land Aruba Eerste Afdeling Sectie L nummer4965, 

met het daarop gebouwde, plaatselijk bekend als"Paradera 38-Q"; 

Inzetprijs: Afl. 299.000,== 


3 een perceel eigendomsgrond, groot driehonderd 
zeventig vierkante meter (370 m2), gelegen te Ponton in 
Aruba, kadastraal bekend als Land Aruba, Eerste Afdeling 
Sectie L nummer 4091, met het daarop gebouwde, plaat- 
selijk bekend als "Ponton 90-D"; 

Er wordt geen minimumprijs gebruikt voor de veiling 
van dit registergoed. Alleen serieuze biedingen worden 
overwogen. 


De veilcondities zullen 8 dagen voor de verkoopdatum ter inzage liggen ten kantore van voornoemde notaris. 

De executant behoudt zich het recht voor, de veiling uit te stellen en op te houden zonder de verplichting de reden(en) daartoe te 
noemen. 

Tot en met 26 juni 2019 kan onderhands op het te executeren registergoed worden geboden bij een aan voornoemde notaris mr 
MJ.C.Tromp gericht geschrift. 

Bieders dienen terstond een bankgarantie of een gelijkwaardige document dat aanvaardbaar is voor de bank te overleggen en in het 
bezit te zijn van een geldig identiteitsbewijs. 

Notariskantoor mr MJ.C.Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/auction@notaristromp.com 

Den cuadro di transparencia: 

RAIZ kier mira copia di carta VDA 



Remarcable den e caso aki ta na ki momento e Minister 
a pidi e background check ... a haci esaki despues cu ya 
caba Gobierno a commit su mes, despues cu ya e papel- 
nan ta firma y despues cu e placa drenta riba cuenta di 
Gobierno? Responsabilidad pa sa cu kende bo ta sinta 
na mesa, no ta na momento cu alarma ta bay. 

Mester haci due diligence prome cu firma document cu 
e persona. Den caso aki a faya barbaramente di con- 
trola cu kende Minister ta atende. 

Tanto VDA y CBA to reside bou otro Ministernan cu 
no ta Minister Otmar Oduber. CBA ta cay directo bou 
di Minister di Finansa, sra. Xiomara Ruiz Maduro y 
VDA ta cay direct bou di nos Minister President sra. 
Evelyna Wever Croes. 


RAIZ a tuma nota di e declaracion algun siman pasa cu 
Minister di Infrasturctura y Medio Ambiente sr. Otmar 
Oduber a haci durante conferencia di prensa semanal 
di Gobierno, caminda cu el a informa cu e grupo di in- 
versionista responsabel p’e proyecto hotelero grandi na 
Seroe Colorado, esta Three Rivers Real Estate N.V., a 
pasa e screening di Departamento di Seguridad Nacio- 
nal di Aruba (VDA). 

RAIZ ta cuestiona e ponencia di Minister Otmar Odu- 
ber, kende ta pretende cu e asunto aki a keda resolvi. 
VDA no ta e instancia responsabel pa conduci financial 
screening tampoco due diligence den cuadro di posible 
tema di laundering. Banco Central di Aruba tampoco 
t’e instancia responsabel pa haci un screening asina pa 
Gobierno, segun lider di RAIZ, Ursell Arends. 

Ademas, tur hende por compronde cu Three Rivers 
Real Estate N.V. ta solamente un representante local 
di inversionistanan di exterior. No t’e representante ta 
wordo cuestiona. T’e inversionista y e origen di su placa 
mester wordo clarifica. 

Tin companianan manera Trulioo y Bureau van Dijk 
cu ta certifica internacionalmente pa background check 
persona y compania. Nan tin database amplio pa haci e 
trabou aki. Kizas hasta US State Department por fungi 
como un di tercer opcion pa Gobierno di Aruba. 


Considerando cu VeiligheidsDienst Aruba (VDA) no ta 
permiti pa divulga contenido di e carta concerni y tam- 
poco permiti pa contradeci e ponencianan di Minister 
Otmar Oduber publicamente, RAIZ ta haci peticion na 
Minister Presidente sra. Evelyn Wever-Croes, siendo e 
Minister encarga cu VDA, pa publica copia di e carta di 
VDA a base di cual e inversionistanan concerni ta pasa 
screening di VDA, y pa splica si e ta comparti e conclu- 
cion concerni di Minister Otmar Oduber. 

Si dicho carta no ta existi, RAIZ ta pidi Minister Presi- 
dente Wever-Croes y Minister di Finansa, Xiomara 
Ruiz Maduro, siendo e Ministernan responsabel pa 
ambos instancia cu Minister Oduber a cita como refer- 
encia den e caso alarmante aki, pa clarifica e ponenci- 
anan di Minister Otmar Oduber regardando e screen- 
ing concerni. 

Mirando cu ni VDA y tampoco CBA por sali publica- 
mente cu informacion cu awor nan ta dispone di dje. 

Alabes RAIZ ta pidi Parlamento di Aruba pa ta atento 
y haci debido uso di nan derechonan como Parlamen- 
tario pa controla e integridad di nos Gobierno. Exigi cu 
Minister den caso aki presenta por lo menos un carta 
di referencia p’e personanan envolvi, te peticion haci pa 
Ursell Arends di RAIZ.. 

CINEX di Corsou tabata di bishita 
serca Minister Ruiz-Maduro 



E siman aki Minister Ruiz-Maduro a ricibi bishita di 
sr. Ramon Koffijberg di Curaçao Investment and Ex- 
port Development Foundation (CINEX). 

Motibo di e bishita ta cu sr. Koffijberg a bin informa 
y extende na Minister Ruiz-Maduro un invitacion p’e 
Smart Investment Summit cu ta wordo organisa pa 
CINEX dianan 28 y 29 di augustus proximo na Santa 
Barbara Resort na Corsou. 


Lo tin 14 orador internacional kendenan ta expertonan 
cu lo bay elabora riba con inovacion y tecnologia t’e fu- 
turo y asina crea un strategia pa ‘smart investment’. 

Durante di e Summit aki tambe lo ta un excelente 
oportunidad pa intercambia di idea y ‘matchmaking’ cu 
varios experto internacional. 

Minister Ruiz-Maduro a haci uso di e oportunidad tam- 
be pa ofrece informacion riba Aruba su Maneho Eco- 
nomico, di cual parti di su vision ta pa stimula inver- 
sion local y di exterior pa logra un economico sostenibel 
y balansa. 

Alabes Minister Ruiz-Maduro a elabora riba e 6 Sector- 
nan Prometedor pa diversifica economia di pais Aruba. 
Na final di e bishita ameno aki, e mandatario a gradici 
sr. Koffijberg p’e invitacion y a desea CINEX hopi exito 
cu nan di 4 edicion di Smart Investment Summit. 


Minister Ruiz Maduro 

Pens ionadonan a ricibi varios beneficio 



DURANTE conferencia di prensa, Minister Xiomara Ruiz Maduro a 
trece dilanti cu na entrada di e Gobierno actual a encontra un situa- 
cion financiero cu no ta facil, pero asina mes Gabinete Wever-Croes 
a bin ta haciendo un esfuerso pa por trece alivio na beneficio di nos 
comunidad. 

Minister Xiomara Maduro a trece dilanti cu Gabinete Wever-Croes a 
duna varios beneficio y pa locual ta nos grandinan, Gobierno a percura 
pa duna rebaho di prima di AZV cu 4%, tambe nos pensionadonan a 
haya un aumento di Reparatietoeslag di 25 florin pa luna. 

Pa locual t’esnan cu ta cobra pensioen y ta soltero a aumenta di pen- 
sioen cu 25 florin. 

Parehanan cu ta cobra pensioen Gobierno a duna un aumento di 42 
florin y pa locual ta nos pensionadonan nan a conoce un rebaho di im- 
puesto riba entrada pa nos pensionadonan. Cu e beneficionan duna 
Gabinete Wever-Croes ta demostra cu e maneho cu Gobierno ta hiba 
ta pa pone e ser humano central y e pensionado ta parti di esaki. 

Simposio Ruta Pa Turismo Sostenibel Sigur Exitoso 



DIA 14 di juni ultimo a tuma lugar 
e di dos simposio di RAIZ titula: 
“Ruta Pa Turismo Sostenibel”. Un 
evento sigur exitoso y bon bishita 
cu a duna hopi di papia di dje den 
comunidad. 

Turismo ta keda nos pilar numero 
uno di economia y e topico di e evolu- 
cion di turismo ta keda interesante 
pa hopi siguidor di e industria. E 
anochi a conta cu hopi orador di cal- 
iber, tanto local como internacional. 

Dr. Sam Cole y dr. Victoria Razak 
a habri e anochi. Dr. Sam Cole ta 
un persona cu a yega Aruba como 
bishitante pa prome biaha na aña 
1981 hunto cu su esposa. For di e 
tempo ey semper nan a keda vin- 
cula cu e isla di un forma of otro. 
Nan a ehecuta varios estudio y 
scirbi varios raport over di Aruba, 
esun mas comenta y menciona den 
industria t’esun cu a keda publica 
na aña 2004 y cu a duna un bistia 
amplio riba e “carrying capacity” di 
nos isla. 

Cuanto kamber nos tin y cuanto 
kamber mas nos por carga. 

Dr. Cole den su presentacion a elab- 
ora ampliamente riba e aspecto aki 
y a duna varios aviso n’e industria, 
pero tambe sigur na gobernantenan 
con mester anda cu nos pilar eco- 
nomico p’e ta sostenibel. 

Dr. James Hepple a fungi como Di- 
rector di AHATA pa 8 aña y actual- 
mente ta trahando na Universidad 



di Aruba na Faculty of Hospitality 
and Tourism Management como 
docente. Dr. Hepple a presenta e 
forecast di e sector laboral cu ta 
disminuyendo p’e sector di turismo 
p’e demanda nan halto como tambe 
exigencianan cu e industria ta trece 
cune pa e young professional. 
Ehempel di esaki ta traha shifts, 
traha riba holidays y como tam- 
be e necesidad pa traha weekend. 
Tambe Dr. Hepple a papia over di 
e necesidad pa carga e industria y 
e producto Aruba na un otro nivel 
cu profesionalnan bon prepara y e 
necesidad y falta grandi cu bijvoor- 
beeld ta haci di un Hotel Vakschool. 

E di dos parti di e simposio por wor- 
do considera como e parti mas cre- 
ativo y practico di e simposio. Du- 
rante e secion aki a hiba palabra, 
sr. Ewald Biemans di Tara Bucuti 
cu ta wordo considera e hotel di mas 
sostenibel na mundo. 

Tambe a hiba palabra sra. Cristie 
Mettes kende a papia over di re- 
ciclahe di materialnan cu ta yega 
nos isla via oceano, e importancia 
di e cuido di oceano como e razon 
numero uno cu turistanan ta keda 
bin y scoge Aruba como destinacion 
turistico. 

Sra. Cristie Mettes tambe a enfatiza 
cu e cuido di nos recursonan natu- 
ral t’e unico forma pa salvaguardia 
cu turismo ta keda e pilar numero 
uno di nos economia y tambe uno 
sostenibel. 

E1 a duna hopi ehempel di practi- 
canan cu por haci esaki posible. 



Ehempelnan simpel, hopi di nan cu 
ta cuminsa na cas, pero cu ta con- 
tribui engrande pa nos ta mas cau- 
teloso y alabez mas activo y respon- 
sabel cu e forma cu nos ta trata cu 
nos medio ambiente. 

Por ultimo a subi escenario sra. 
Caroll Croes Guiamo, kende a at- 
ende cu e tema di “arts & culture” 
un charla sumamente interesante 
cu a papia y trata e parti di mas ino- 
vativo cu ainda tin hopi espacio pa 
crecemento y tambe di inovacion pa 
futuro. Sra. Caroll a haci un estudio 
amplio durante e luna nan previo di 
e simposio. 

E1 a entrevista varios concierge di 
hotel y tambe turista, pero mas cu 
tur cos a genera informacion valioso 
serca nos artesanonan y tambe tra- 
hadornan na museo p’asina e haci 
un sondeo y inventario riba locual 
cu nos tin, locual cu nos por mehora, 
unda nos por improvisa y unda nos 
por crece. 

Na final a tuma lugar un panel dis- 
cusion cu tur orador di e anochi ca- 
minda cu e publico presente por a 
comparti nan angustia y preocupa- 
cionnan, pero alavez haci pregunta. 

RAIZ ta gradici tur esnan presente 
cu a atende nos simposio y cu awor 
a sali kizas cu un bista mas amplio, 
cla, balansa pero sigur mas forma di 
e rumbo cu nos mester trata cu nos 
turismo y principalmente caminda 
cu nos kier wak nos industria den e 
aña nan benidero. 

EPI su alumnonan a haci un recorrido na ANA 





RECIENTEMENTE Archivo Nacional Aruba a 
ricibi un grupo grandi di alumno cu ta asisti EPI 
Hospitality & Tourism Sector. Como parti di nan 
“Cultural Awareness Week” cu ta forma parti 
di e Leadership Program di EPI, nan a haci 
un peticion na Archivo Nacional Aruba pa un 
excursion. 

Durante nan bishita na ANA nan a haya un bista 
amplio di e tarea y trabounan di e departamento. 

Asina nan a haya Directordi ANA, drs. Raymond 
R. Hernandez pa duna un splicacion general 
di archivo y e importancia di e departamento 
pa informacion y particularmente e herencia 
cultural cu tin den e archivonan warda. 
Despues nan a haya un splicacion di e parti di 
Genealogia (stamboom) y rondleiding den e 
depositorionan di ANA, dor di sr. Edric Croes, 
kende ta hefe di e afdeling Archief Beheer & 
Behoud. 

Un parti importante tambe di e bishita tabata 
den e afdeling di Restauracion di papel, na 
unda colega sr. Mirto Tromp a duna un amplio 
splicacion y demonstracion den e arte di 
restaura papel/documentonan fragil p’asina 
preserva nan pa den futuro. 

ANA kier a gradici sra. Willer-Heronimo di 
Museo Historico, p’e coordinacion y tambe 
n’e staf y almunonan di EPI pa scoge ANA un 
aña mas como localidad pa forma parti di e e 
Cultural Awareness Week. 

Dos waverunner a daña: 

Ambos persona a logra landa yega tera 





DIAHUEBS atardi alarma a wordo bati pa dos 
persona cu lo a haya nan mes den problema riba 
2 waverunner pafo di Arashi. 

Mesora unidadnan di Strand-Politie a bay e sitio 
y tambe a avisa Maritiem Politie cu a sali e di- 
reccion. 

For di tera enberdad por a mira e dos waverun- 
nernan leu y bayendo mas pafo. Esnan riba nan 
mes no por a mira nada di nan. 

A resulta cu e dos hendenan cu tabata riba a bula 
na awa y landa bay tera, pero hopi mas panort di 
Arashi Beach. 

Patruya a bay e momento eynan unda e dos per- 
sonanan a yega tera, ambulance tambe a ser avi- 
sa of ya tabata yegando debi cu un di nan a guli 
basta awa. 

Loke a ser bisa na Polis tabata cu nan a sali di 
Fisherman’s Hut y bay direccion Arashi, ey ta 
caminda cu un di e machinenan a overheat y a 
paga. Dado momento un ola a bin y dal e amigo 
di dje benta den lama, y ora e no por a mira su 
amigo mas el a bula na awa pa yude dor cu el a 
bay bou awa. 

E ora ey nan a dicidi di landa bin tera. Mien- 
trastanto Maritiem Politie a yega n’e waverun- 
nernan y a lastra ambos bin direccion Moomba, 
unda e compania di lo a saca nan for di lama. 

Yiu homber ta 
menasa tata y 
ta keda deteni 







DIAHUEBS algo despues di ll’or di anochi, 
presencia di Polis a wordo pidi cu urgencia na 
un cas, pa un caso serio di menasa. 

Na momento cu e patruya di Noord a yega n’e 
cas, nan ta topa cu e tata, pero e yiu homber, 
kende a menasa su tata, ya no tabata mas n’e 
cas mas, el a bandona e cas na pia. 

Mesora Polis a cuminsa cu un buskeda den 
becindario, pero no a logra topa cune. 

Despues di un rato, e yiu homber a bolbe e 
cas, y mesora a bolbe pidi pa presencia di Po- 
lis. Ora polis a bay bek n’e cas, e yiu homber a 
nota presencia di Polis y el a cuminsa core p’e 
Polisnan, Mesora a pidi pa presencia di mas 
patruya. 

Varios patruya a yega n’e sitio y no mucho leu 
di su cas nan a logra pone man riba dje. 

E tabata scondi banda di un cashi coriente di 
King David Suites. E patruyanan n’e sitio a 
blokea e area unda e agresor tabata scondi y 
cu asina e no tabatin mas caminda pa huy. 
Nan a logra detene y cu transportwagen di 
Polis el a wordo hiba Warda di Polis na Shaba. 

Dilanti supermercado na Paradera: 

Tres auto envolvi den accidente di 
trafico y un señora levemente herida 





DIABIERNA mainta Polis y ambulance 
a bay dilanti Hong Kong Supermarket na 
Paradera pa un accidente entre 3 auto. 

Na yegada Polis di Trafico a topa cu un 
Hyundai Accent, un Toyota Yaris y un Kia 
Picanto. 

E accidente a sosode debi cu e Hyundai Ac- 
cent coriendo cu velocidad halto a dal tras 
di Yaris blanco, e tabata pa bay drenta e 
parkeerplaats di e supermercado. Dor di e 
impacto e Yaris a bay dal e Kia Piacnto cu 
tabata biniendo di pabou, esaki a causa cu 
e Kia lo a drai casi 180°. 

Paramediconan a atende cu e señora di edad 
kende tabata den e Yaris, el a wordo atendi 
n’e sitio mes. 

Auxilio Serlimar y City Inspector: 

Ban haci e caya panort di Compleho 
Deportivo Frans Figaroa limpi, asina aki no por 

E ta un berguenza pa mira con un caya panort di 
Compleho Deportivo Frans Figaroa ta colma di sushi 
y aparentmente ningun hende no kier haci nada. Mes- 
ter atencion urgente di City Inspectors y di Serlimar. 
E caya tur hende cu pasa den por mira e sushedad 
riba caya, cu ta hopi. 

Den bog pariba, un persona a dicidi di pone no 1, pero 
4 auto bieu cerca di e cura di e Stadion. Riba nan el a 
marca prijs, pues te hasta pa bende nan ta. Segun un 
habitante, e vehiculonan ey tin mas cu 1 aña n’e me- 
sun sitio, nos ta sigur cu departamentonan cu por haci 
algo ta of a pasa banda di nan, sin tuma accion. Pero, 
niun hende ta kita nan of bisa e doño kita nan. Kier 
men, tur cu ta pasa ey banda ta yuda na crea e bista 
mahos aki. 

Un otro habitante a manda carta pa City Inspector cu 


e imagennan, pero no ta compronde pakico nan no ta 
haci nada. 

Un poco mas pabou tin un cas bandona, pero ta parce 
manera tabatin un problema eynan. 

Masha hopi cos cu tabata den cas awor tur ta benta 
pafo riba acera, y no ta trata di un cashi so pero hopi 
cos. Na banda di e cas por mira un otro auto bieu mas 
laga atras bia caya. 

E tipo di cosnan aki no mester pasa, paso si e persona 
no tin manera pa benta su cosnan bieu afo e por con- 
tact Serlimar/City Inspector y mira kico nan por yude 
cune. 

Pues departamentonan concerni ban haci e caya pan- 
ort di Stadion Frans Figaroa limpi, paso asina aki no 
por sigui. Tene Aruba limpi ta responsabilidad di nos 
tur. 

Bombero a domina candela grandi na Cura Cabay 

DIAHUEBS atardi poco pabou 
di Kinpo Supermarket na Cura Ca- 
bay, un mondi tabata na candela y 
esaki tabata cerca di un cas. 

Mirando cu tabata trata tog di un 
pida basta grandi y esaki tabata 
causa molester a pidi presencia 
Brandweer. 

E candela den un rato a logra kima 
un area basta grandi. Bomberonan 
despues di algun rato tabatin e 
situacion bou control. 

Posiblemente e biento duro y se- 
cura un cigaria n’e lugar robes por 
cende full un mondi hopi liher. 



Invitacion celebracion Corpus Christi Parokia di Dakota 


REVERENDO Pastoor Jozef Pelc, Comision Union 
y Comunion, conhuntamente cu Conseho Pastoral kier 
a invita tur grupo eclesiastico di Parokia di Dakota y 
pueblo di Aruba en general pa participa n’e celebra- 
cion y procesion di Curpa y Sanger di nos Señor, COR- 
PUS CHRISTI. 

Specialmente e barionan di Dakota, Simeon Anto- 
nio, Kas di Paloma, Mahuma, Parkietenbos, Wayaka, 
Plantersrust, Primavera, Sabana Blanco, Barcelona, 
Tarabana, Cumana, Meiveld, San Barbola, Camacuri 
y Sabana Berde ta wordo cordialmente invita. 

E celebración aki lo tuma lugar diadomingo awor, 23 
di juni 2019, cuminsando cu un Santo Sacrificio di 
Misa pa 5’or di atardi na Misa Birgen di Fatima Da- 
kota, sigi pa un procesion den cayanan di Dakota y 
bishitando 4 altar na 4 diferente cas. 

E fiesta di e Curpa y Sanger di Señor ta un momento 
cu Santisimo ta ser exponi no solamente na fielnan 
Catolico, pero na henter comunidad. 


Ta un momento cu nos por mustra publicamente nos 
amor profundo p’e presencia real di Hesu Cristo. 

Esaki ta un momento special pa nos por demonstra 
nos amor pa nos prohimo, hibando nos Señor bibo, 
mas cerca di nos pueblo. 

E fiesta di Santisimo Sacramento aki a ser institui pa 
Iglesia Universal na aña 1264 pa Papa Urbano y ta 
ser celebra e prome diadomingo despues di e fiesta di 
Santisimo Trinidad. 

Despues di misa ta pone e Santisimo den Monstrans y 
ta sali den procesion cu canto y adoracion bishitando 
e altarnan menciona. E 4 altarnan aki ta simbolisa e 
4 skinanan di mundo y lo para un momento pa reza, 
scucha lectura y ricibi bendicion. 

Tur grupo di oracion apostolico y colaboradornan di 
misa, ta keda cordialmente invita pa adora y compaña 
nos Señor bibo y presente y hibe den procesion na e cu- 
atro skinanan di mundo. Boso presencia ta altamente 
aprecia. 

Kioskonan den Parke Curazon 
victima di ladronicia/vandalism 


PROPETARIONAN 

di e kiosknan den Parke 
Curazon tin hopi prob- 
lema di ladronnan. E si- 
man aki ta di 2 biaha cu 
ladronnan ta drenta ki- 
osknan situa den e Parke. 
Diamars a yama Po- 
lis y Polis a presenta pa 
tuma dato. Ladronnan 
posiblemente den oranan 
di madruga ta drenta e 
Parke, y ta kibra e kios- 
konan. 

Ta ora e propietario yega 
den oranan di mainta cu 
e ta haye cu e sorpresa 
amargo. 

Nos a compronde cu e 
ladronnan a bay cu un 
caha, 45 Icecream, 2 saco 
di galiña, 12 pida pork- 
chop, 1 caha di French 
Fries, 1 grindmachine, y 
un boormachine. Polis a 
tuma tur dato e dia ey. 



Lamentablemente su 
siguiente dia ladronnan a 
bolbe drenta y horta. Pues 
e doño awor tin basta 
problema y mester pensa 
kico pa haci, y tambe tin 
gasto envolvi pa motibo 
di destruccion tambe pa 
por drenta horta. 

E ladronnan aki ta mus- 
tra hendenan cu no tin 
nada di come na nan cas. 

Vocero di AVP, Melvin Tromp: 


Gobierno di integridad a transforma 
Parlamento den un circo di tres fraccion 



INTEGRIDAD ta un palabra cu Gabinete Wever Croes 
y principalmente Prome Minister Evelyn Wever Croes a 
bin ta usando pa algun tempo caba, pero mescos cu prome- 
sanan haci na pueblo durante di campaña, e nificacion di 
integridad tambe a wordo devalua formalmente. 

Melvin Tromp di partido AVP ta mustra cu ora ta papia di 
integridad, ta dificil pa kere y pretende di ta integro, mien- 
tras cu e accionnan di e mesun Gobieno supuesto integro 
aki, ta bisa net lo contrario. 


“Ta pa algun tempo caba por scucha Prome Minister pa- 
pia di integridad, papia di hisa nivel di Parlamento, haci 
declaracionnan pa promove integridad y respet pero ca- 
minda en realidad a bolbe keda demostra cu tanto su per- 
sona como su Gobierno, ta promove integridad pero nan 
accionan ta liña recta contra di nificacion di e palabra aki. 
Ya caba na cantidad di ocasion Ministernan di Gabinete 
Wever Croes a bolter e posicion di nan propio fraccionnan 
den Parlamento, mustrando cu esun cu ta manda den Par- 
lamento, no t’e 12 miembronan cu ta sostene e Gobierno, 
pero Conseho di Minister. 


Ministernan no ta worry cu amienda of cu mocionnan cu 
ta wordo entrega pa nan Parlamentarionan y ta haci loke 
cu nan kier y loke nan ta haya ta bon, pero ta algo di spera 
ora cu e miembronan di e tres fraccionnan aki, ta pasa 
hopi tempo den oficina di Ministernan pa haya instruc- 
cion di kico nan tin cu haci of por haci. 

Ya caba for di luna di november di 2018 a keda demostra 
cu Parlamento no tin nada di bisa pa loke t’e ley nobo di 
LAFT cu ta duna e Conseho di Supervision di CFT, un 


base legal ora cu tanto Prome Minister Evelyn Wever 
Croes como Minister di Finansa, Xiomara Ruiz Maduro, 
a firma un protocol cu Gobierno di Hulanda riba kico nan 
tin cu bay cumpli cun’e a base di loke Hulanda defini of e 
comision di supervision. 

For di e tempo ey caba tur hende tabata bon na altura di 
kico ta bay pasa y kico tin cu pasa y ningun momento por 
a mira un of otro di e 12 miembronan di e tres fraccionnan, 
bin dilanti y informa Gobierno cu esaki ta inaceptabel. 

Es mas, Conseho di Minister a sigui determina e forma 
di procede di e tres fraccionnan aki, ta bisa nan ora cu tin 
cu yama reunion y hasta a bay asina leu cu Ministernan 
mes ta traha preguntanan cu e miembronan di e tres frac- 
cionnan aki tin cu dirigi na nan persona durante di un of 
otro reunion. 

Durante tratamento di e ley di LAFT presenta pa Gobi- 
erno, Prome Minister Wever Croes a duna un splicacion 
bon cla di e situacion y kico e protocol cu el a firma tabata 
nifica y hasta colega di partido, Parlamentario Richard Ar- 
ends a duna un splicacion al caso di e situacion cu a wordo 
crea pa Gobierno cu e protocol cu el a firma na november 
ultimo. 

Sinembargo pa trata di scapa nan cara y no mustra mane- 
ra un set di marioneta, e tres fraccionnan a presenta un 
amienda caminda Gobierno tin cu haci cambio den e ley 
presenta, sacando tur caminda cu tin Conseho di Minister 
di Reino scirbi, y pone Parlamento di Aruba na lugar di 
esaki. 

Kico ta resultado di e amienda aki, ta cu e Gobierno di e 
tres fraccionnan aki ta canando cu e ley bou di brasa, ta 
papiando cu Hulanda kico pa haci ya cu ainda e ley no a 
wordo oficialisa y no a bay pa Gobernador ainda. 

Pues claramente Prome Minister Wevre Croes tin e poder 
riba su tres fraccionnan y ta bolbe mustra e grupo aki cu 
ta Conseho di Minister ta dicidi kico ta pasa den Parla- 
mento y no ta tolera ningun otro opinion, sea cu tin base 
legal p’esaki of no. 

Un situacion realmente comico, pero tambe sumamente 
tristo ora c’un Gobierno cu ta papia di gobernacion di in- 
tegridad, ta mishi cu integridad di Parlamento cu mester 
supervisa su maneho,” Melvin Tromp di AVP a declara. 

Suzy Maduro a introduci: 

Su propio consultcmcy y a revela di bay 
profila como un motivational speaker 


SUZY Maduro a introduci su propio consultancy cu 
ta carga su propio nomber, esta, Suzy Maduro Consul- 
tancy. 

Suzy Maduro a splica cu e ta bay ofrece consulta riba 
“public relations” y comunicacion y e ta bay profila su 
mes como un “motivational speaker” pa duna diferente 
grupo den comunidad hermentnan valido pa mehora 
nan imagen y nan relacion cu e publico. 

Otro terenonan cu e por yuda ta den comunicadonan 
pa prensa local como internacional, planificacion di 
comunicacion cu media, ehecuta trabounan cu kizas 
compania of organizacionnan no ta yega na dje. 

Suzy Maduro a bisa: “Semper mi tabatin un deseo di 
un dia tin mi mes negoshi y ta pesey awe mi ta con- 
tento di porfin a tuma e paso aki. Esaki t’e momento 
perfecto pa mi bay sigui desaroya y pasa mi conoce- 
mento y experiencianan pa bon uso. 

Mi ta pensa cu lo mi por nifica mas pa compania of 
organizacionnan cu no tin presupuesto pa un “PR full 
time” pero cu algun bes kier manda informacion pa 
clientenan y of kier keda cu bon relacion cu e publico.” 

UN TIKI DI SUZY MADURO SU CARERA 

Suzy Maduro a termina su HAVO na Colegio Arubano 
y despues a bay Merca pa sigui studia y na unda el a 
obtene e titulo di “Bachelor of Science in Journalism” 
for di Bowling Green State University na Ohio, U.S.A. 
Suzy Maduro tin un trayectoria largo den su carera 
profesional na Aruba, cual a cuminsa como Relacioni- 
sta Publico den sector hotelero. 



entre 1991 pa 1995 den Public Relations na Gabinet 
di Minister Plenipotenciario di Aruba na Den Haag, 
Hulanda. 

Na su regreso na Aruba el a bay traha bek na SETAR, 
na unda el a traha como PR Officer y despues como 
Corporate Communications Officer y a pasa den tur e 
cambionan di e compania y tur e desaroyo cual a con- 
duci na final cu el a bira un NV. 

Awe Suzy a dicidi di lansa su propio consultancy cu ta 
cargo su propio nomber. 

“Mi tin hopi di comparti cu e publico en general y mi 
ta dispuesto pa motiva cualkier persona pa nan traha 
pa surpasa nan propio expectativanan, tuma curashi 
pa sigui bo soñonan, traha un plan y traha pa yega 
bo meta pa satisfaccion den decision nan tuma pa bo 
carera” Maduro a termina bisando. 

Pa mas informacion por acudi na imvuvsu^ynw^jjj^. 
com 


Despues di esaki el a bai traha como asistente di e 
Secretario di Prensa di Gobierno di Aruba, y na 1989 
Maduro a bay traha na SETAR como Relacionista Pu- 
blico. 

Durante su carera el a haya oportunidad di a traha 

Kiwan s Club of Palm Beach ta celebra 35 aña 

di servicio na comunidad 


KIWANIS Club of Palm Beach e aña aki ta celebra su di 
35 aniversario di existencia como un club di servicio na 
Aruba. Diamars ultimo, dia 18 di juni 2019, e club a con- 
memora cu exactamente 35 aña pasa (riba dia 18 juni di 
1984) e club a wordo funda na Palm Beach, Aruba. 

E anochi ameno aki a conoce presencia di algun di e miem- 
bronan original cu na 1984 a funda e club. 

E asina yama “Charter Members” aki tabata inclui: Sr. Vi 
Habibe (Charter Secretary), sr. Capi Hese (Charter Board 
Member), sr. Carl Tjon A Tjoe (Charter Board Member), 
sr. Richard Lacle (Charter Board Member), sr. Eduardo 
Ellis (Charter Board Member y miembro activo) y sr. Eg- 
bert Frigerio (Charter Member y miembro activo). 

Un invitado especial tabata sr. John Every, kende na aña 
1984 tabata e Lieutenant Governor cu a presidi e prome 
reunion oficial y a instala e prome directiva di Kiwanis 
Club of Palm Beach. 

Sr. Gavril Mansur, un miembro activo, a duna un discur- 
so caminda a repasa e historia di e club di servicio des- 
de 1984. Durante e ultimo 35 aña Kiwanis Club of Palm 
Beach a crece y a bira un club cu un aporte social amplio 
na nos comunidad y cu enfoque especial riba muchanan 
den necesidad. E club su programanan social di mas conoci 
(e asina yama “signature projects”) ta ensera e programa 
social pa promove uso di “child seat” pa seguridad den 
trafico pa nos muchanan (y haci donacion di childseat na 
famianan di menos recurso); e programa social pa sumin- 
istra watercoolers pa skolnan (pa percura pa suministro 
di awa fresco p’e muchanan) y e aporte continuo di e club 
na Parke Neptali Henriquez (pa percura den mantencion 
y ayudo administrativo). 

Den varios caso di calamidad nacional a duna aporte 
n’esnan den nescesidad. Tambe durante transcurso di 
añanan Kiwanis Club of Palm Beach a funda diferente 
club hubenil di Kiwanis (e asina yama “Service Leader- 
ship Programs”) cu ta inclui Circle K na Universidad di 
Aruba y Builders Club na Colegio San Antonio. 

Tambe for di 6 aña pasa caba ta organisa e programa di 
“Teriffic Kids” na St. Dominicus College y St. Franciscus 
College. 

E actividadnan di recaudamento di fondo di mas conoci 
ta e famoso Kiwanis Palm Beach Carnival Masquerade 
Party, e Kiwanis Palm Beach Carnival Fundraising Tent, 
e Kiwanis Palm Beach Nostalgia Party, como tambe e Ki- 
wanis Palm Beach Dinner & Auction cu ta wordo organiza 




bi-anual. 

Cu su programanan social Kiwanis Club of Palm Beach 
ta duna bek na comunidad tur locual cu ta wordo recauda 
anualmente. 


Durante e anochi pa celebra e di 35 aniversario di Kiwanis 
Club of Palm Beach, e Presidente actual, sr. Michel Jans- 
sen, a duna un discurso eloquente caminda el a gradici 
primeramente e aporte di comunidad y comerciantenan na 
recaudamento di fondo. Sin e sosten aki e club lo no por 
haci e impacto social cu e club a sa di haci durante e ultimo 
añanan. 

Tambe el a gradici tur miembro y ex-miembro cu durante 
tur e añanan boluntariamente a yuda pa haci e actividad- 
nan di e club un exito. Sin e dedicacion personal aki e club 
lo no por opera exitosamente. 

Den e cuadro aki a duna reconocemento na un total di 7 
miembro cu pa 25 aña of mas ya a duna nan sosten y cu a 
bin na remarke p’e “Kiwanis Legion of Honor Award”. 

E baluartenan aki tabata: Sr. Rudy Perrotte (25 aña y Past 
President), sr. Roy Mezas (27 aña y Past Lieutenant Gov- 
ernor), sr. Javier Wolter (25 aña), sr. Egbert Frigerio (31 
aña, Charter Member y Past President), sr. Yubi Toppen- 
berg (32 aña y Past President), sr. Alvin Wever (35 aña) 
y por ultimo sr. Eduardo Ellis (35 aña y Charter Board 
Member). 

Pa mas information di Kiwanis Club of Palm Beach bishita 
nos webpage na www.kiwanispalmbeach.com of nos Face- 
book fan page na https://www.facebook.com/kiwanispalm- 
beach 

Filomena College MAVO cu regalo 
pa Aruba Bird Life Conservation 




PA concientisa alumnonan 
y Aruba completo riba e ex- 
tinsion di Aruba su Prikichi, 
recientemente maestro y 
alumnonan di Filomena Col- 
lege MAVO na San Nicolas 
a dedica un regalo cu nan 
a ricibi na Aruba Bird Life 
Conservation. 

E proyecto aki tabata bao 
guia di e Arubiana, Saskia 
Garrido, cu su compania SK 
CLICK Aruba na Londen y 
su business partner, Ursula 
Murphy. 

Cu e potret di cada un alum- 
no, maestro y personal, un 
cuadra riba canvas den for- 
ma di mosaic a ser crea. Tur 
hunto e potretnan uni ta for- 
ma den fondo e PRIKICHI di 
Aruba. 

E potret di e prikichinan bu- 
lando ta di Greg Peterson y 
Armando Goedgedrag. 
Filomena College MAVO ta 
gradici sra. Garrido y sra. 
Murphy masha hopi p’e opor- 
tunidad unico aki pa sostene 
un causa asina bunita. 

Mas informacion riba forma- 
cion di e obra aki, por bishita 
e pagina online: 
https://www.facebook. 

com/skclickaruba/ of man- 
da un email pa: info@ 

skclickaruba.com 
Tambe por contact Ursula 
Murphy na: umconsul- 

tantsni@gmail.com 

Sra. Ivy Simon-Hernandez - Quota President 201 9- 2020 

A anuncia cu Quota Aruba ta na 
caminda cu su gran fundraising 


AYERA tardi, sra. Ivy Simon-Hernandez, Presidente di 
Quota Aruba a anuncia, cu Quota Internacional of Aruba 
ta na caminda pa su gran Fundraising Picnic-Dansant 
2019. 

Hopi tabata e preguntanan pa Quota su Fundraising Dan- 
sant e luna aki. E ultimo 10 añanan e Fundraising tabata 
e siman prome cu Dia di Tata. 

Nan a haña nos mes ta haci un cambio debi cu na luna di 
mei cu a caba Aruba tabata host di su region conference, 
caminda nan tabatin Quotatiannan di Hulanda, Corsou, 
St. Eustatius, Suriname y Trinidad & Tobacco. E tabata 
un conferenci na unda cu 75 miembro a bin hunto pa com- 
parti y intercambia ideanan cu otro. Un conferencia suma- 
mente bunita y existo. 

E aña aki Quota International ta celebrando su di 100 aña 
y aki na Aruba nan a caba di celebra 32 aña, segun su 
Presidente, Ivy Simon-Hernandez. 

Quota International of Aruba ta un organisacion di ser- 
vicio cu ta dedica na mehora calidad di bida di esnan me- 
nos afortuna, principalmente esnan cu problema di oido y 
habla, tambe na hende muher y muchanan den dificultad. 
Nan ta dedica nan mes na diferente áreanan di servicio. 
Esaki nan ta haci na diferente manera. 

Tur aña nan ta traha un progama di servicio p’asina duna 
un man mas tanto cu nan por na proyectonan di caridad. 
Nan ta comparti tambe cu nan mucha muher y mucha 
hombernan di Centro Ortopedagogico Aruba. 

E evento mas grandi ta ora nan distruibi e fondonan cu 
nan acumula durante aña. Nan ta haci donacionan na in- 
stancia social y caricativo, pa yuda nan pa sigui haci e bon 
trabao cu nan ta haciendo. Pa por haci esaki nan tin nan 
acostumbrado “Fundraising Anual”, caminda tur locual cu 
nan recuada ta bay bek den comunidad. 

Quota no por cumpli cu esaki, sin ayudo di henter e pueblo 
di Aruba, specialmente nos comerciantenan kende gran 
parti ta coopera cu Quota. Aruba awor ta bo oportunidad 
pa duna bo aporte tambe. 

Aña pasa Quota a celebra su 10 aña cu e tema “Picnic” 
Dansant, Nan a cuminsa cu e tema Picnic Dansant den 
Cunucu ya asina sigui cu diferente tema tur aña. Aña pasa 



tabata “Boots & Bling, caminda nan por a wak diferente 
estilo di bootsnan tur briyante. 

E aña aki e comision a pensa y pensa ta cual tema nan lo 
trece e aña aki. 

“A pasa palabra pa nan Quotarian Kristel van Nes, kende 
a presenta detayes di nan “Picnic Dansant” 2019. 

Esaki lo tuma lugar e aña aki, diadomingo, 3 di november 
2019 na Renaissance Conference Center, di 12 or merdia 
pa 5 or atardi. 

Musica lo ta den man di e mihor bandanan Robert y su 
Solo banda Show & Tsunami (Miniteca “Geni). Quota ta 
bay tin su Gran Doorprize cu lo ta 2x tickets pa biaha. 

"Show Your Stripes", 

"Mustra Bo Strepinan" 



METEOROLOGONAN di prensa y expertonan di cli- 

ma ta uni nan mes dia 21 di juni pa encurasha personanan pa 
“Show Your Stripes”, “Mustra bo Strepinan”. 

Esaki ta pa crea conscientisacion di cambio climatico. E campa- 
ña ta inspira dor di experto di clima na Universidad di Reading 
na Inglatera, prof.Ed Hawkins. Ed Hawkins tambe t’e autor 
principal den e ultimo raport di Clima di IPCC (Intergovern- 
mental Panel on Climate Change). 

E idea di e “warming stripes” o “strepinan di cayente” ta, pa na 
un manera facil y visual un persona por haña un idea di con e 
temperatura ta cambia riba panorama global o local. Comision 
Nacional di UNESCO Aruba, a haci uzo di datos di clima di 
Aruba y centronan di data Internacional pa crea e Show Your 
Stripes pa Aruba. 


Manera t’e caso na hopi otro pais rond mundo e strepinan ta 
cambia di blau pa cora. Esaki ta indica cu e pais su tempera- 
tura ta aumentando. Segun Organisacion Mundial di Meteo- 
rologia, e ultimo 5 aña (2014-2018) tabata e añanan mas calor 
globalmente. 

Segun Servicio Meteorologico di Merca, aña 2019 te cu e peri- 
odo di awor, lo t’e di tres aña mas calor globalmente. Cambio 
climatico ta un topico hopi importante. Mas di 30 programa 
di UNESCO den ciencia, educacion, cultura y comunicacion 
ta contribui na crea conocimiento riba cambio climatico, y e 
concecuencianan etico pa generacionnan di awor y den futuro. 

Pues dia 21 di juni, ta comienso di zomer o winter dependiendo 
unda bo ta biba. 



SINTONISA TUR MERDIA, 
RADIO GALACTICA 99.9 
PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN V SIMON ARENDS. 

Fundacion Telefon pa Hubentud Aruba: 

A presenta dos y Best Practices' durante e congreso 
Our Children Our Future na Sint Maarten 


DIA 21 di mei ultimo Fundacion Telefon pa Huben- 
tud Aruba tabata presente na Sint Maarten p’asina 
aki presenta dos ‘Best Practices’ cu nan ta usa den na 
operacion di Telefon pa Hubentud Aruba. 

Fundacion Telefon pa Hubentud Aruba a wordo aserca 
p’e ‘Interlandelijke Taskforce Kinderrechten’ p’asina 
aki comparti nan conocemento cu otro islanan den Re- 
ino Hulandes. 

Señor drs. James Sneek (Director na Fundacion Tele- 
fon pa Hubentud Aruba) y señor Shurman Milliard 
(Trahador social na Fundacion Telefon pa Hubentud 
Aruba) a representa Fundacion Telefon pa Hubentud 
Aruba. 

Señor Sneek a presenta “Best Dad Ever”, cu ta un 
proyecto cu ta stimula e participacion di tata den edu- 
cacion di nan yiunan. 

“Best Dad Ever” ta un proyecto cu a ser desaroya basa 
riba cifranan na Aruba cu ta mustra cu e participa- 
cion di tata den educacion di nan yiunan na Aruba 
ta swak. No solamente na Aruba, pero tambe algun 
partner den Reino Hulandes tambe ta experienciando 
esaki. 

Durante e presentacion a para keto riba e meta y ben- 
eficio di e proyecto. 

Señor Milliard a presenta “Ayudo telefonico/ internet 
pa mucha y hoben”. Fundacion Telefon pa Hubentud 
Aruba ya pa 20 aña ta duna e servicio gratuito, anoni- 
mo y confidencial na nos mucha y hobennan di Aruba. 

E conocemento amplio y profesional aki a ser com- 
parti cu nos partnernan den Reino Hulandes. Mester 
menciona cu Fundacion Telefon pa Hubentud Aruba 
ya caba ta yudando Sint Eustatia yega na nan mesun 
ayudo telefonico/internet pa mucha y hobennan. 

Na aña 2016 y 2017 e fundación tabata na isla Bonaire 
pa duna curso di prevención di termento nan scol na 
docente y mayor. 

Banda di a comparti hopi conocemento, experticio y 
experiencia cu nos partnernan den Reino Hulandes, 



fijkc Task force 

rrechten 


por bisa cu for di e bishita aki cooperacionnan entre 
Fundacion Telefon pa Hubentud Aruba y otro partner- 
nan den Reino Hulandes a nace. 


Asina por menciona e cooperacion entre Fundacion 
Telefon pa Hubentud Aruba y ‘St. Kinderbescherming 
Curaçao’ pa yuda nan crea nan app p’asina comunica 
cu nan mucha y hobennan. 

Otro partnernan den Reino Hulandes manera Bonaire 
y Sint Maarten tambe a aserca Fundacion pa ayudo cu 
tur dos proyecto. 

Y di e manera aki e fundacion ta cumpli cu su di dos 
obhetivo cu a wordo stipula na aña 1999 cu ta com- 
parti nan conocemiento, experiencia y dato cu otro 
organización pa di e manera ey contribui na bienestar 
di mucha y hoben. 

Xavier Angelo Pablo Simileer a gradua na 
Facultad di Ley na Universidad di Aruba 



DIAHUEBS 20 di juni 2019 a gradua n’e 
Facultad di Ley na Universidad di Aruba, 
sr. Xavier Angelo Pablo Simileer. E1 a grad- 
ua defendiendo su tesis titula: “In de scha- 
duw van het kolonialisme. Is de onmacht 
van de Caribische Landen ten aanzien van 
de overmacht van Nederland te wijten aan 
het Statuut?” 

Comision di examen a consisti di e miem- 
bronan: mr. dr. R. Santos do Nascimento; 
mr. dr. V.V.R. Van Bogaert y di mr. L.C. 
Milliard. 

Universidad di Aruba a felicita sr. Xavier 
Angelo Pablo Simileer cu su logro. 



AVB a anuncia cambio di tereno 


HARVEY Clement, Competition Manager di AVB a 
duna di conoce cu tin cambio di tereno. Esaki 
Ta p’e partido di Division Uno (1) entre S.V. Porto/ 
Caravel vs S.V. J.T.L. cu ta bay tuma lugar, diasabra 
dia 29 di juni 2019 den CDGT na Dakota. 

E cambio aki ta tuma lugar, mirando cu AVB riba e 
fecha menciona, ta bay entrega premio na S.V. Por- 
to/Caravel en-coneccion cu Campeon di Campeonato 


2018/2019, y tambe cu S.V. Porto/Caravel ta promove 
pa Division Honor. 

Divi ta yama bon bini na un ocean 
front fitness center nobo 


TAMARIJN & Divi Aruba all-inclusive a celebra e 
apertura di su ocean front fitness center nobo e fin di 
siman cu a pasa cu e fitness guru di Boston, Kelly Bra- 
bants, como trainer di celebridadnan. 

Kelly a trece su famoso cardio workout na e gym nobo, 
nombra como un di e mihor gym di hotel na mundo pa 
e revista Forbes. 

E la duna un bon bini na huespednan di tur nivel di 
fitness na su les intenso di diasabra mainta y despues 
e la host un ‘meet, greet & mingle’ priva na Beach Bar 
caminda tabatin batido y skewers di fruta. E bishita 
di Kelly na Aruba a wordo documenta pa Boston Mag- 
azine pa wordo publica mas durante luna, y como in- 
vitado di Divi Resorts Aruba, e la disfruta di un cena 
den compania di e Managing Director Alex Nieuw- 
meyer y di e GM di Dibi & Tamarijn Aruba All Inclu- 
sives Marin Bijl. 

E resto di su biahe na nos isla a wordo dedica na saca 
potret. Kelly a haci un photo shoot special cu su linea 
di trahe di baño, fitness y lifestyle BBB, Booty by Bra- 
bants. E la yega di bishita Aruba varios biaha caba 
ora e tabata chikito te ora e la bira mas grandi, y e la 
dicidi di uza e beachnan di nos isla como backdrop la 
si proximo coleccion. 

Kelly a bisa cu ‘Booty by Brabants’ ta inspira pa su 
balornan di confiansa propio den si mes, su dedicacion 
impecabel na salud y na fitness, y tambe na su raiznan 
Brasileño. Su linea di moda BBB ta wordo fabrica na 
Rio de Janeiro y tin un aspecto distinto y colorido. 
Siendo un persona cu a cuminsa su carera como baila- 
rina y entrenadora personal certifica cu a duna les 
profesionalmente na algun gym na Estados Unidos, 
Kelly ta bisa cu e la reconoce e necesidad di un ex- 
periencia di fitness basa den forsa corporal intenso, 
ehercicionan di cardio combina cu vibranan femenino 
super positivo y energetico. 

E la cuminsa inova un les cu e ideanan aki den mente 
y e clientenan a responde positivo. 

E Divi Oceanfront Fitness Center tin machinenan 
moderno di cardio y tin bista impresionante di e lama 



for di e di dos piso, situa 
riba e beach bar y e centro di deportenan acuatico. E 
ta habri di 6:30am te 7:30am cu entrenador personal 
disponibel tur diamars te cu diadomingo di ll:30am 
pa 7:30pm. 

Fundacion Venerable Jose Gregorio 
Hernandez ta preparando pa celebra 
su 50 aniversario di Sitio di Oracion 


NA Aruba e debocion na Venerable Jose Gregorio Hernan- 
dez a cuminsa na Tanki Leendert 128, na cas di sr. Juan 
mihor conoci como ‘Juancito’ y sra. Seferina Croes, tur dos 
e.f.m. Na aña 1967 sra. Croes cu tabata sufri di un enfer- 
medad incurabel segun dokternan, a pidi yudansa na nos 
Tata Celestial pa medio di nos Siervo di Dios, dr. Jose Gre- 
gorio Hernandez. Seferina y su casa Juancito a priminti 
di plama su debocion y traha un Sitio di Oracion p’e, si e 
haya yudansa pa su enfermedad. Dia 23 di april 1967, Se- 
ferina a haya e gracia special di Dios, kende a dun’e sana- 
cion di su enfermedad pa intercesion di dr. Jose Gregorio 
Hernandez. E pareha a cumpli cu su promesa y p’esey dia 
29 di juni 1969, Sr. y Sra. Croes a haci un fiesta solem pa 
conmemora e di 50 aña di fayecimento di e Siervo di Dios, 
dr. Jose Gregorio Hernandez y asina a cuminsa cu e lugar 
pa tur hende por bin resa y haci obra di caridad p’esnan 
di menos recurso. E lugar, cu te awe tur hende conoce 
como Sitio di Oracion, situa na T.L. 128, originalmente a 
cuminsa den un garashi. Na aña 1970, famia Croes a cum- 
insa organisa peregrinacion pa Isnotu, Estado Trujillo, 
Venezuela, e stad caminda dr. Jose Gregorio Hernandez a 
nace. A sigui cu peregrinacion te aña 2014. 

Na 1973, famia Croes a lanta un fundacion y a dun’e e 
nomber di ‘Fundacion Dr. Jose Gregorio Hernandez’. Ai- 
nda tin algun miembro di e directiva di e fundacion aki na 
bida. Sr. Juancito Croes a fayece na aña 1974 y na 1993 
durante enfermedad di sra. Croes, a forma un directiva 
nobo y a cambia e nomber di e fundacion, cu awor yama 
‘Fundacion Venerable Jose Gregorio Hernandez’, ya cu na 
januari di 1986, el a wordo declara Venerable. 

Sra. Seferina Croes mes a fayece na december 1995..E 
directiva nobo a traha hopi duro organisando diferente ac- 
tividad pa recauda fondo y semper nos pueblo a coopera 


hopi bon mes cu nos. Di e forma ey, e Fundacion por a 
cumpra e edificio for di e herederonan dia 
31 di mei 1996. Na 2002 nos tabatin reapertura di e bunita 
Sitio di Oracion, cu ainda tabata falta basta trabao pa haci 
y un banco pa paga. E pueblo a sigui coopera cu un contri- 
bucion di minimo fl. 5,- te fl.100,- pa luna y asina nos por a 
cumpli cu nos debernan. Tambe tin otro organisacionnan 
cu ta uza e lugar pa duna charla pa hubentud, etc. 

Na october 2004 nos a reuni ± 150 mucha di tur rond di 
Aruba pa pasa un dia feliz. Na januari 2005 nos a cuminsa 
cu actividad pa haci nos grandinan feliz riba Dia di Tres 
Rey, y asina nos a sigui tur aña te cu 2018. 

Na aña 2006 nos a trece 200 mucha entre 5 pa 12 aña 
hunto durante vakantie grandi (juli) y nan tur a bay cas 
feliz cu nan tas y articulonan pa skol. Despues a bira dificil 
pa nos por a sigui haci esaki, ya cu nos fondonan a bay e.o. 
pa traha un septic tank nobo y verf nos edificio. 

Nos ta agradecido na nos contribuyentenan cu ta yuda nos 
pa nos por sigui cu mantencion dje edificio, pasobra nos no 
ta haya subsidio. Tur yudansa ta bon bini y tur hende por 
bira contribuyente.Nos tin oracion y of misa tur diaranson 
pa 7:00 pm y dos nobena pa aña. Durante transcurso di e 
aña aki, nos por a haci hopi cambio, danki na boso ayudo 
cu a permiti nos yega na e dia grandi aki.Nos ta spera nos 
rumannan sin falta, pa recorda tur gracia, fabor y milager- 
nan cu nos Señor a regala nos pa medio di Venerable Jose 
Gregorio Hernandez y tambe pa nos comparti cu otro nos 
bunita experencianan. 

Dia 30 di juni pal0:30 am lo tin un Santo Sacrificio di Misa 
pa gradici nos Tata Celestial y pidi pa forsa di Curpa y 
Spiritual. Cu boso yudansa nos por sigui cu e Sitio di Ora- 
cion na T.L. y cu nos trabou di caridad. Cu Dios bendiciona 
boso! 

Papa Frandsco ta pidi pa hoben y 
hombernan resa rosario 


DIADOMINGO 23 di juni 2019 pa 8or di mainta 
den Kapel di Juan Pabloll na Tanki Leendert ta resa 
Santo Rosario. Ta yama hoben y hombernan pa bin 
reza. 

Durante e Conferencia di Cleronan 2018 cu a tuma 
lugar na Aruba, a dicidi di adopta un asercamentu 
nobo den e manera di implementa e accionan planea. 

Siguiendo e celebracionnan eclesiástico den aña litur- 
giko y cu e enfóke riba nos hóbennan, lo implementá e 
áreanan di prioridad caminda un tema lo resaltá cada 
luna. 

P’e añanan benidero tur parokia lo haci posibel pa 
den e programa parokial lo sigui e siguiente temanan 
pa luna, teniendo na cuenta su impacto pa hoben: Ta 
aserca Grupo di Hoben y Hombernan pa bin hunto y 
laga tur resa e Santo Rosario”. 

Apostolado Mundial di Fatima ta tuma esaki na serio 
p’e bunita custumber cu hombernan ta resa e Santo 
Rosario pa trankilidad den nan hogar y na nan trabou. 
Papa Francisco ta haci enfasis pa hoben y hombernan 
resa e Santo Rosario fervientemente. 

Aki na Aruba nos tin e bunita custumber di colga un 
rosario dilanti den nos auto, tambe hopi hoben ta bisti 
loke e ta kere, asina nan ta colga un rosario na gar- 



ganta pa sinti nos mes parti di nan creyencia. 


Pa otro mira loke nan ta kere, y tambe pa proteccion 
pa nos mes y pa nan famia. Esey no ta kita cu no tin 
desgracia, pero cu fe nos ta sali for di nos cas y pa re- 
gresa cas cu trankilidad den nomber di Dios. 
Diadomingo awor pa 8 or di mainta ta resa; Misterio 
Glorioso. Ta cuminsa resa na ora, ta sigi cu oracion y 
canto na honor di Inmaculada Curason di Mama Ma- 
ria. Despues tin Santo Sacrificio di Misa pa sera e Dia 
di Señor. Hende muhernan den silencio ta compaña e 
hombernan den nan oracion. 

Cu Dios drama su bendiciona riba tur hoben y homber- 
nan di Aruba y mundo henter. 

Stichting BOB Aruba, 

A orgcmisa un caminata sumamente 
exitoso den compaño di un luna yen 



STICHTING BOB Aruba kier a gradici tur partici- 
pante di e Full Moon Walk cu a tuma lugar den Parke 
Nacional Arikok dia 15 di juni den oranan di anochi. E 
caminata aki tabata den claridad di e luna yen. 

Stichting BOB Aruba a motiva comunidad pa pasa un 
tempo agradabel den famia y na mes momento disfru- 
tando di e naturalesa cu Aruba ta brinda nos. Nos por 
bisa cu e caminata tabata sumamente exitoso y ta pidi 
pa un ripiticion. 

Stichting BOB Aruba hunto cu CIBC FirstCaribbean 
a organisa e caminata aki. Uni den e mesun metanan: 
Consientisa e comunidad di e importancia di participa 
n’e programa di screening di pecho cada 2 aña cerca 
Stichting BOB Aruba. 

E screenings programa aki ta yuda detecta iregulari- 
dadnan den pecho mas tempran posibel. Un mammo- 
gram na tempo por salba bo bida. 

Na mes momento organisando e caminata aki pa re- 


cauda fondo. Fondonan cu ta sumamente necesario pa 
Stichting BOB Aruba keda traha riba e mantenemento 
di e mashinan p’esakinan keda optimal, asina nos por 
sigi duna e mihor servicio posibel n’e hende muhernan 
di Aruba entre 45 aña cu 75 aña di edad 

Stichting BOB Aruba ta hopi contento cu e cooperacion 
hunto cu CIBC FirstCaribbean y Parke Arikok y sigur 
nos ta sumamente contento con tur e participantenan 
a cuida nos medio ambiente manera a wordo enfatisa 
durante henter e temporada di promocion. 

Den luna di october lo tin un otro caminata cu tambe 
ta forma parti di e “Walk for the Cure” awareness pro- 
gram. 

Stichting BOB Aruba ta invita pueblo completo pa 
participa cu e caminata aki. 

Pa keda informa tocante nan actividadnan please sigi 
nan riba nan Facebookpage: Stichting BOB Aruba. Pa 
mas informacion tocante nos proyecto, evenemento y 
servicionan por tambe yama number di tel 588 1212. 

Black Joker ta derota Piratas bringando 
pa e di dos puesto den clasif icasion 



CAMPEONATO Heineken fast 
pitch di Aruba Softball Bond dedi- 
ca na dos baluarte Jacobo Jansen 
y Gilbert “Nando” Maduro a con- 
tinua riba veld di Dragon Hitters. 
Den categoria A-Klas nos ta den 
fase finalisando di dos buelta unda 
pronto playoff lo inicia y ekiponan 
bringando pa nan posicion den cla- 
sificasion. Tanto Black Joker como 
Piratas nan puesto den playof ta ga- 
rantisa pero e posicion mester wor- 
do determina ainda. Black Joker ta 
pica ariba 1-0 den bom di promer 
inning y ta amplia cu 5 careda mas 
den bom di 3 inning. Piratas ta re- 
aciona den cabes di 4 cu 2 careda 
pero ta keda cortico. Boxscore final 
Black Joker 8 careda, 10 hit, 1 er- 
ror y ta laga 6 coredor na base. Pi- 
ratas 3 careda, 5 hit, 3 error y ta 
laga 5 coredor den circulacion. Mi- 
hor bateadornan pa Black Joker ta 
Xiovon James di 4-2 incluyendo un 


cuadrangular mas 3 rbi, Roderick 
Simon di 1-1 cu un doblete, Brian 
Courtar di 2-1 cu un homerun mas 
3 rbi, Gioshua Maduro 2-2, Ashwi 
Feliciano 2-1. Pa Piratas a destaca 
na bate Franny D’Oleo 3-2 cu un 
triple y Oneal Smith Taveras di 1-1 


cu un triple mas 2 rbi. Brian Cour- 
tar ta enfrenta 18 bateador den 4 
inning lansando 18 bola, 35 strike 
pa un total di 53 pitch permitiendo 
3 careda tras di 4 hit regalando 1 
base por bola pa asina seya e vic- 
toria riba su nomber. Eldrick Mad- 
uro ta drenta di relevo y no ta per- 
miti careda pa haña un wega salba 
riba su nomber. William Benitez 
di Piratas ta bay cas cu e derota 
enfrentando 29 bateador den 5 in- 
ning tirando 33 bola, 52 strike pa 
un total di 85 pitch permitiendo 8 
careda limpi tras di 10 hit propi- 
nando 5 ponche y ta regala 3 base 
por bola. Playoff di A Klas ta “ON” 
dialuna awor riba veld di Pos Chiq- 
uito unda pa 7:15 pm Black Joker 
lo enfrenta Logros y pa 9pm White 
Joker vs Piratas. Ambos weganan 
di playoff den serie di best out of 
3. Yega tereno bin apoya Bo ekipo 
preferi! 

White Joker ta bin di patras y ta anota den 
ultimo inning pa das ifi ca di chiripa 



CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba veld di Dragon Hit- 
ters. Den categoria A-Klas White 
Joker den su ultimo wega di campe- 
onato regular tabata tin mester di 
un victoria pa clasifiva y cu un der- 
ota nan lo mester a hunga un wega 
extra di dekite vs Blackhawks pa 
mira ken lo clasifica na number 4. 

Pues miembronan di Blackhawks 
tabata na tereno observando e 
wega y resando pa White Joker 
por perde. White Joker sinembargo 
nan wega tabata contra The Prodi- 
gies. The Prodigies cu no a logra un 
victoria den 2019 y ta 0-9 ta enbus- 
ca di un alegria esta un victoria pa 
nan por celebra. 

White Joker ta sali piki careda den 
cabes di promer inning. The Prodi- 
gies ta score 1 careda den bom di 
promer y ta rally pa 7 careda den 
bom di 2 inning. The Prodigies ta- 
bata conecta Henk Arnold hopi 
facil y durisimo ta bolbe score 4 
careda mas den bom di 3 inning 
pa bay ariba 12-7 unda tur cos ta 
mustra cu The Prodigies hungando 
bon riba e anochi aki lo bay celebra 
nan promer victoria. Manera nan 
ta bisa e bala ta rondo y de cabes di 
5 inning White Joker no kier entre- 
ga a score 4 careda pa haci e wega 
12-11 cu dos our cu dos coredor na 
segunda y tercera ta sali un line 
drive pa rightfielder cu ta dal na 
glove di e fildeador y ta cay na tera 


unda dos careda mas ta bin aden 
pa asina White Joker bolter e score 
13-12 y ta clasifica. Alegria pa un 
y tristesa pa e otro pero asina de- 
por te ta funciona. White Joker 13 
careda, 7 hit, 3 error y ta laga 6 
coredor na base. 

The Prodigies 12 careda, 14 hit, 2 
error y ta laga 4 coredor den cir- 
culacion. Mihor bateadornan pa 
White Joker ta Rajiv Cornelio 2-1, 
Mario Kock, Jhoan Ruiz, Rhajin 
Donata tur di 3-1, Arsan Wester di 
4-2 cu un cuadrangular mas 4 care- 
da impuha, Dylan Geerman 1-1. Pa 
The Prodigies e batenan tabata su- 
per “hot” unda Gregory Franken a 
bay di 4-3 cu 3 careda anota mas 
un cuadrangular cu 3 rbi, Jean 
Carl Henriquez di 4-2 cu 2 doblete, 
Urvin Paesch di 4-2 cu 5 rbi, Edson 
den Boef di 4-2, Michael Alvarez di 
2-2 , Albertico Croes y Rajiv Lan- 
daeta ambos di 3-1. Henk Arnold 


ta bay 5 inning enfrentando 31 
bateador tirando 17 bola, 66 strike 
bon pa 83 lansamento permitiendo 
12 careda di cual 6 ta limpi tras di 
14 imparable pa asina seya e victo- 
ria riba su nomber. Joshua Lucas 
kende ta drenta releva Hector Win- 
terdal ta resulta pitcher perdedor 
enfrentando 26 bateador den 4 in- 
ning y 1 tercio, lansando 53 bola, 
53 strike pa un total di 106 pitch 
permitiendo 7 careda di cual 3 ta 
limpi tras di 4 hit y ta regala 4 base 
por bola. Albertico Croes ta drenta 
pa saca e ultimo 2 outnan di wega. 
Cu e resultado aki The Prodigies ta 
caba 0-10, White Joker ta clasifica 
cu 5 gana y 5 perdi mientras Black- 
hawks ta keda elimina cu 4 victo- 
ria y 6 derota. Play Off lo ta “ON” 
dialuna awor pa 7:15pm riba veld 
na Pos Chiquito unda Black Joker 
lo enfrenta Logros y pa 9pm White 
Joker vs Piratas. Yega tereno bin 
apoya Bo ekipo preferi. 

Supervision di coriente y awa di bebe na Hulanda 
Caribense awor for di parti Europeo di Hulanda 


Autoriteit 

Consument t Markt 

¥ 

KRALENDIJK - Autoriteit Con- 
sument & Markt (ACM) ta respon- 
sabel pa supervision di coriente y 
awa di bebe na Hulanda Caribense. 
Awor esaki ta bay tuma lugar for di 
e parti Europeo di Hulanda. 

Den e añanan tras di lomba ACM 
tabatin dos representante trah- 
ando na Hulanda Caribense kend- 
enan a duna forma n’e supervision 
cu ACM ta responsabel pe. Cu e 
compania y instancianan conserni 


a hiba vários combersacion tocante 
kico esaki ta nificá exactamente pa 
nan. 

Awor ACM ta sera su oficina na 
Kaya Pedro Luis Brion na Bonaire. 
Representantenan di ACM regu- 
larmente lo ta riba bishita di tra- 
bou na Hulanda Caribense. 

Miembro di directiva di ACM Henk 
Don ta splica: “For di 2015 ACM ta 
presente di forma permanente na 
Hulanda Caribense. Durante di e 
temporada ey nos a siña conocé e 
situacion spesifico aki hopi bon. 
Awor e supervision por continuá for 
di e parti Europeo di Hulanda. Nos 
ról ta pa stipulá tarifanan máximo 
cu ta stimulá e companianan pa 


mehora nan eficiencia y na mes 
momento duna nan espacio pa tin 
un rendimento rasonabel riba nan 
inversion.” 

Ta complementá e acesibilidad pa 
consumidor cu subsidio caminda 
ta necesario di parti di Gobiérno di 
Reino. 

Pa loke ta trata contenido nada no 
ta cambia den e trabou cu ACM ta 
haci pa Hulanda Caribense. Pa 
consumidor tambe ta masha poco 
ta cambia. Por drenta den contacto 
cu ACM di e maneranan custum- 
brá; bishita e website https://www. 
acm.nl/nl/onderwerpen/acm-op- 

bonaire-sint-eustatius-en-saba pa 
informacion. 


Gezaghéber di Bonaire lo 
no wordo persigui 

KRALENDIJK - E Gezaghéber di Bonaire, sr. E.E. Rijna, lo 
no wórdo persigul dor di Ministerio Publico pa a violá e regla- 
nan di pérmit di e compania Bon Recycling BV. 

Den añanan 2010 te cu 2014, sr.. Rijna tabatin accion den e 
compania y tabata envolvi como dirédtor di e compania. 

E sospecho tabata cu e compania a haci trabou sin e pérmitnan 
cu ta wórdo exigi. 

Apesar cu Bon Reclycling BV enbérdad no tabatin e pérmitnan, 
locual ta constitui un hecho castigabel, lo no persigui sr. Rijna, 
dor cu e Entidad Publico Bonaire a duna e impresion cu tabatin 
pérmit pa construccion. 

P’e motibo ey no por culpa sr. Rijna di a pérmiti e construccion 
sin pérmit. 

Programa BES(t) 4 


KRALENDIJK - E ambicion di ‘BES(t) 4 kids’ ta pa 
na 2022 brinda acogida pa mucha y acogida despues 
di skol di bon calidad, save y acesibel pa tur mucha na 
Hulanda Caribense. Desde comienso di e programa na 
janiiari 2019 a traha duro pa realisá e metanan. 

Na Saba a amplia e cantidad di localnan di klas y a 
contratá un cantidad di colaborador éxtra di manera 
cu mas mucha na Saba por haci uso di acogida pa mu- 
cha y acogida despues di skol. Dor di esey e lista di 
espera di acogida pa mucha a bira mas chiquito. Tur 
colaborador a sigui un introduccion p’e programa ped- 
agógico High Scope. 

E método educativo akl ta dirigi su mes riba desaroyo 
amplio di muchanan di 0 te 6 aña. Dia 24 y 25 di juni 
2019 tur colaborador di acogida ta haña entrenamen- 
tu tambe den e programa ‘Conscious Discipline’. 

E programa aki ta dirigl riba fortificacion di e habili- 
dadnan social emosional di muchanan. Na séptémber 
2019 un promé grupo di 14 colaborador na Saba Com- 
prehensive School ta cuminsá cu e curso ‘CVQ 2 Early 
Childhood Development’. 

Sint Eustatius a start na februari 2019 cu e curso 'CVQ 
2 Early Childhood Development’, na Gwendoline van 
Putten School. Ocho colaborador di e acogida pa mu- 
cha y diesdos studiante di e skol ta sigui e trayecto aki 
di dos aña. Nan ta siña con muchanan hóben ta desar- 
oyá nan mes y con nan por apoyá muchanan den esey. 
Na juli 2019 dos colaborador di acogida pa mucha y 
acogida despues di skol ta cuminsá cu un curso pa bira 
trainer p’e programa pedagógico High Scope. Ta duna 
entrenamentu tambe n’e teamnan di management di 
e organisacionnan di acogida y a lanta un plataforma 
den cua e organisacionnan di acogida ta discutl con- 
huntamente asuntonan di contenido y organisatorio y 
ta coordiná esakinan cu otro. 

Mas aleu e kréshnan ta traha riba ampliacion di kam- 
ber pa baby. Na séptémber e renobacion lo ta finalisá. 
E ora ey lo tin mas espasio pa baby y tin mihor facili- 
dadnan pa nan cuido. 


kids a cuminsá bon 



BESltl 4 KIDS 


Na Bonaire a train diferente grupo di colaborador den 
e programa pedagógico Kaleidoscoop. Na augustus 
2019 ta start un curso di ‘train-the-trainer’ pa perso- 
nanan riba nivel di HBO y cu re-certificacion di co- 
laboradornan cu den pasado a logra nan certificado di 
Kaleidoscoop. 

Dia 6 di yuni 2019 a tuma lugar un encuentro pa or- 
ganisacionnan di acogida pa mucha y enseñansa. 

A papia tocante e oportunidadnan cu trahamentu cu 
Kaleidoscoop ta brinda na muchanan y kico e pro- 
grama por nificá pa por tin un salida fuerte na skol 
básico. 

Na Bonaire a cuminsá na amplia e cantidad di lugar- 
nan pa mucha subsidiá y a hisa e limitenan di entra- 
da. P’e motibu ey mas mayor por haci uso di acogida 
pa mucha y acogida despues di skol. 

Pa realisá tur esaki, e entidadnan publico a nombra 
lidernan di proyecto ‘BES(t) 4 kids’. Pa Bonaire esaki 
ta Tamara Nicolaas, na Sint Eustatius a nombra An- 
gela Dekker y na Saba Rosalyn Johnson. Fleur Lagch- 
er tin e papel di manager coordinador di programa. 

E entidadnan publico y Gobiérno Central (e Ministe- 
rionan di SZW, OCW, VWS y BZK) ta traha estrecho 
cu otro den e programa ‘BES(t) 4 kids’. E representan- 
tenan oficial a bin hunto di 19 te cu 21 di yuni 2019 na 
Sint Eustatius pa den un reunion di trabou discutl cu 
otro e pasonan (siguiente). 

Establesimento na candela 



WILLEMSTAD — Diehuebs, 20 di juni 
2019, alrededor di 14.37 or, Central di Po- 
lis a dirigi diferente unidad policial na Gre- 
nadaweg pa un Establesimento na candela. 
Na yegada di e unidadnan policial na e sitio, 
nan a constatá cu e Establesimento tabata 
bou di candela di un dimencion extenso. 
Unidadnan di bombero cu a yega na e sitio, 
despues di algun rato a logra di a paga e 
candela extenso aki. 

Un cas den e caya ariba mencioná a haya 
daño di candela. Debi na intensidad di e 
candela y e cantidad di huma algun otro 
cas mas den e bisendario a confrontá prob- 
lema cu esaki. 

Tres (3) famia di e propiedad cu a kima a 
bira malo na e sitio y ambulans a transportá 
nan pa policlinica di SEHOS pa tratamento 
médico. 

Causa di e candela ta den investigacion. 

Durante e reunion intenso 

A bati Ley di Screening manera bala di carton! 


WILLEMSTAD - Nan Spañó nan ta yama e bestia 
‘balon de trapo’ y na Papiamenti nan sa yam’e ‘bala 
di paña of carton’ pero e por ta simbolico tambe pa un 
opjeto cu hende ta repudia y ta skóp cu un intensidad 
perverso e ta corta un banda so, e banda mas delegá. 

Asina por interpretá e discucion cu tabatin diahuebs 
den parlamento riba e ley di Screening cu particular- 
mente e miembro Charles Cooper a practicamente 
maldicioná den forma di mandé den baki sushi. 

No ta awor e ley di screening ta un piedra grandi den 
sapato di hopi parlamentario y gobernante pasobra en 
realidad e ta contené algun stipulacion discriminatorio 
pero esun di mas grandi ta caminda na Hulanda no tin 
nada dje exigencianan aki pero Hulanda ta para’riba 
cu ta aplicá e ley den tur su severidad. 

E tema surgi ora cu minister Kenneth Gijsbertha a in- 
tercambiá cu parlamentarionan riba e papel di screen- 
ing y particularmente e hecho cu e tabata informador 
y formador di gobierno, algo cu na su pareser por haci 
cualkier investigacion y e ta Sali holiendo ‘holor a rosa’ 
pasobra ela biba y practica e ley ‘al pie de la letra’. 

Y si tin persona cu ta pretende otro, ni pa loke ta Sta- 
tuto di Banco ni Ley di Screening e no a violá ningun 
algun momento y ela respaldá esaki cu un splicacion 
tecnico cu no a duna parlamentarionan apetito pa 
start un debate riba e tema. 

Wél ela manda un proyectil den direccion general ora 
ela opservá cu tin hende cu tin cantidad di cos riba nan 
cabes y awe ta promé pará den fila pa entrega keho 
contra otro hende pa motibonan politico refiriendo in- 
directamente na dirigentenan di Corsou di Nos Tur cu 
ultimamente a manda flecha masha venenoso riba dje. 
Cualkier investigacion ta bonbini asina ela remarcá. 

Pa loke ta preguntanan si a viola secrecia di Banco 
Central den e episodionan entorno di e señora cu MAN 
a postulá como minister, aki tampoco e por a bisa cu 
ela faya cu ley. 


Menos ainda falta cu confidencialidad pasobra statuto 
di Banco Central y LMA no ta conta pa presidente, 
director y comisarionan dje instituto. 

Y ta lógico cu no por viola un cos cu no ta conta p’e. 
Basicamente Minister Gijsbertha a ‘skéin’ e parlamen- 
tarionan cu e contestanan altamente tecnico. 

CHARLES COOPER 

Charles Cooper di MFK kende a sigui despues dje 
minister a bini por la goma y a inicia su disertacion 
declarando viercant cu ley di screening su lugá ta den 
baki sushi. 

Ta Hulanda ta husga nos parlamentarionan cu un 
instrumento contra di nos parlamentarionan pero 
cu na Hulanda mes nan no ta aplicá pa nan mes 
parlamentarionan. 

Dado momento Charles Cooper a pone ‘decorum’ un 
banda y a manda Hulandesnan bay fliet pasobra e ley 
cu nan tin nos parlamentario den gobi cune, te ley 
mas severo y rigido den Reyno y cu a causa hopi dolór 
na su cas personalmente y den su ambiente. 

Ta p’esey ela manda carta pa tur fraccion y a pidi nan 
pa atendé cu e ley di screening pa nan no sigui cobra 
victima aunke den su fraccion Constancia no ta com- 
parti su pensamento. 

Di forma consistente Cooper a lesa duro ta kico ta e 
condicionnan pa ta parlamentario of gobernante den 
nos pais y esey ta articulo 30 di Areglo di Estado ta 
dicta. 

Desgraciadamente despues di 101010 dos persona a 
bula curá y a ‘dram’ e ley den garganta di parlamento 
caminda ela pasa cu un mayoria simpel y no un mayo- 
ria di dos tersera parti. 

Esey ta otro batata cayente. 

Den e aspecto aki nos kier ta mas santo cu Papa di 
Roma pero e asunto aki mester cambia y e sa cu Hu- 
landesnan no kier e ley aki opa nan mes pasobra dia 
ela purba sorprende nan cu e proposicion kier hubo e 
conta pa nan tambe, nan a bula masha halto. 

Otro caso di hoben malvado di Corsou 

Castigo di dos aña y pago di 50.000 
Euro pa violaci on y intento di asesinato 


WILLEMSTAD. Ta tristo di tuma nota kico hobennan di 
origen Curasoleño ta cana haci na Hulanda den un estado 
di abandono y ta abusá di yiu di mama Hulandes pasobra 
for di chicito nan mes a keda bandoná y maltratá pa nan 
mayornan. 

Resultado di un situacion asina a pone cu e hoben Cura- 
soleño Gerson F. cu ta biba na Rotterdam tin cu bay dos 
aña cerá, y ademas e tin cu paga 50,000 Euro na su victi- 
manan. Estado Hulandes ta paga esaki p’e y e ta keda cerá 
te dia e cancelá su debe na estado. 

Pió dje caso ta cu durante 18 aña contando for di ayera e ta 
keda bou di contról social na Hulanda y cada bes cu e faya, 
ta hincé den un montecristo pasobra e no ta sirbi pa anda 
entre hende liber. 

Diahuebs mainta e tribunal na Rotterdam a dicta su fu- 
turo p’e. 

Y asina mes expertonan ta kere cu e tempo cu e pasa cerá 
ta mucho cortico pa evitá cu e ta ripiti su bagamunderi- 
anan. 

Es cu Gerson su comportacion ta masha problematico. 
Loke ela haci ta violá un studiante hoben, purba chok’é 
mata y despues maltraté manera un bestia den e bario De 
Esch na Rotterdam un anochi di aña pasá pasobra e ta- 
bata rabiá cu su frey. (Bario De Esch ta un bario nobo cu 
nan a construi den añanan 80 siglo pasá y ta forma parti 
di e bario Kralingen cu ta keda na riberia Nieuwe Maas. 
tin tin 4575 habitante registrá). 

Gerson a nace na aña 2000 na Corsou pero tin basta aña 
na Hulanda y den su bida relativamente hoben ela desar- 
oyá su mes den un abusador di marca mayó. 

Ya caba su carchi di castigo tin anotacion pa intento di 
asesinato, violacion sexual, maltrato fisico pisá, molestiá 
muhé sexualmente atraco y robo di un pótmoni cu con- 
tenido. 

FISCAL A PIDI 7 AÑA PRESO 

E fiscalnan cu a atendé e caso a pidi un castigo di 7 aña 
bou di condicion cu e tin cu acceptá tratamento obligatorio 
y nan a mustra cu e tipo realmente no ta normal. 

Fiscal a acusé di malversacion di e pótmóni pasobra ela 
kibra auto dje mucha muhé y a hórta tur documento per- 
sonal y su rijwebweis. Gerson a cay estupidamente den 
gara di husticia: ora polis a listra den su camber nan a 
haya tur e documentonan. 



Ela bisa hues cu ta riba caya ela haya e pótmóni siendo 
cu no ta su cos y cu e tabatin intencion di entregá nan na 
warda di polis pero corte a mandé bay gaña baca. Culpabel 
pues! 

ATRACO TAMBE 

Despues tabata dia 6 di juli aña pasá cu ela baha for di bus 
di Zuidpleyn pa Heyjplaat y e tipo a cana su tas te na su 
porta di cas caminda ela ranca su telefon for di su man y 
a core bay. 

Aki atrobe ela cay den su mes trampa pasobra polis a haya 
e telefon den su camber y cu ta serca un hende ela cumpra 
e telefon pero no ta córda cuanto ela paga. 

Pa colmo e tabatin e carchi di transporte publico di mama 
dje victima den su poder. 

E victima a describié perfectamente; un hoben colór scur 
di 17 pa 18 aña bisti na un trainingspak córá. 

Pa e tribunal, e robo di telefon tabata pan den cas. 

OTRO ATRACO 

Dia 29 di april den oranan di mardugá grandi e hoben a 
tira atraco riba un otro mucha muhé y a bay cu su rijbe- 
weis, carchi di banco y di tansporte publico. 

E telefon tabata ekipa cu “Findmylphone” cu a manda un 
mensahe cu un hende tabatin e telefon banda di stacion 
Haarlem dia 30 di april 2018. 

E maniac absuador a conta cu ela hinca su SIM card den e 
telefon hórtá pero no por splica con bin cu e telefon a yega 
Haarlem asina rapido. 

Pa hues e cuadro ta clarito: semper e ta sccohe hende muhé 
hoben y ta atacá nan di atras pa ranca nan telefon dilanti 
nan porta di cas. 

Conclucion di corte: culpabel! 

No pa Sr. Schotte ni pa Sr. Martina, 
pero pa generacion di futuro 

Sr. Calmes:"Bcm kita e persepcionnan rond dje ley di "screening"" 


A^ra 

S5*- 

*Pu*tenat £ fén&Hatony 

"Señor ta mi wardador, mi'n tin falta di nada 
Den cunucu di yerba berde, E ta ponemisosega 
E ta hibaminaawatrankil, pa mi bolbehañaforsa" 

Salmo 23 

Cu inmenso dolor nanoscurason, nos ta anunciafayecimento di 
nosesposa, mama y welastima 


Sra. Rosa Caritina Tromp - Franken 

Miho conocicomo'Rosa diTilin'/Jójo'of'Jójochi' 

*6 October 1941 -114 juni 2019 

Na normber di su: 

Mayornan: t Estefanus y t Emilia Franken - Henriquez. 

Esposo: Victorino 'Tilin'Tromp. 

Yuinan: 

Rosemarie'Roosje'y Gilles van Dalen -Tromp. 

Raiza y Mariano'Maikel'Geerman -Tromp. 
t RinoTromp. 

Nieto/a nan: 

KarenzaGeerman, Jherino van Dalen, Kelvin Geerman. 
Maneranieto: Steve Geerman. 

Ruman nan: 
t ShonTin Franken. 

Marcelino y Maxima Franken - Schwengle. 

Vda. Lourdes Croes. 

Subrino/a nan:Geoffrey y Betty Franken y yui nan, Leandra y 
Alexander van Dalsen - Croes y yui nan, LizandraCroes y 
Ludmila Geerman y yui nan, LeonuarCroes y Chanin Escobar y 
yui. 

Tanta y omo nan: 
t Angela Henriquez y yui. 
t Catarina y t Mario Loefstok y yui nan. 

Vicente y t Petra Henriquez y yui nan. 
t Stefan y Luisa Henriquez y yui nan. 
t Hacinta Henriquez. 
t Catrien y t Juan Tromp y yui nan. 

Cecilia yJuan Zievinger y yui. 

Iha nan:Winni Arends, Mirna Henriquez, Chideta Maduro, Gina 
Tromp, t Maria Tromp, Vilma Tromp. 

Famiana Curaçao:Chencho y Gladys Brigitha, Irena y 
CrismoAntersijn, Andria Thompson. 

Bon ayudante di famia:Theo Zievinger. 

Primo y prima nan, swa y cuña nan, amigo y amiga nan, comer 
y comper nan, su bon bisiña nan y demasfamia: Franken, 
Tromp, van Dalen, Geerman, Henriquez, Jacobs, Schwengle, 
Croes, Arends, Bernadina, Britten, Christian, Dijkhoff, Hart, 
Falconi, Faro, Figaroa, Gomez, Kelly, Loefstok, Maduro, 
Quandus, Ruiz,Trimon, Zambrano, Zievinger, Baarh, Dania, 
Ridderstaat, Schroevers, Brasz, Antersijn, Brigitha yThompson. 
Na tur empleado di Huize Maris Stella SABA, afdelinglxoria. 

Na un y tur cu tawata cu famia di ora cu nos querida Rosa a 
drenta Maris Stella y tenasu ultimo rosea. 

Famia ta invita tur amigo, bisiña y conoci nan pa asistina e acto 
di entierocual lo tumalugardiasabra 22 juni 2019 pa 4'or di 
atardisaliendo for di Misa Santa Anna pa santanaCatolicona 
Noord. E resto mortal lo ta resposa for di 2'or di atardi den Misa 
Santa Anna na Noord. 

Oportunidad pa condolencia lota diahuebs 20juni 2019 for di 
7'or pa 9'or di anochinaTanki Flip 55-A, cas di suyuimuheRaiza- 
Geerman -Tromp. 

Nos ta lamenta cu despues di entieronos no por ricibibishita di 
condolencianacas. 

Nos kier a pidinosdisculpasi pa un of otromotibonos por a 
lubida un of otrofamia y conoci den nostristesa. 

Lo tin un boxdisponibel pa Huize Maris Stella. 


WILLEMSTAD - Fraccion di PIN, 
representá pa Parlamentario Ren- 
nox Calmes diahuebs a participá 
den e reunion di Parlamento den 
cual a debatl riba entre otro ley 
“Landsverordening integriteit 
(candidaat-) ministers” conocl den 
pueblo como Ley di “Screening”. 

E actual ley di “screening” a drenta 
na vigor na 2012 y a wórdo conse- 
cuentemente aplicá riba e gabinete 
nan cu a sigui despues. Ta un se- 
creto publico cu pa algun luna caba 
e ley aki a trece hopi conmocion y 
consternacion den pueblo y tambe 
entre e mandadarionan mes. 

Sigun Calmes: “Tin dos persepcion 
cu ta biba den comunidad riba e ley 
di screening“. Un parti di pueblo ta 
carga e persepcion cu a traha e ley 
aki pa tene Sr. Schotte afó y otro 
nan tin e persepcion cu kier core 
cambia e ley awor, djis paso ex Min- 
ister Martina a hay’e den e proble- 


Au^ra 

'Çutt&ud ^ottte & fétemafong 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, nos kier anuncia fayecimento di: 



Percy Isenia 

Mihor conoci como "Percy of Drabulete" 
*08-12-1956 -119-06-2019 

Acto di entiero lo wordo anuncia despues 


manan conocl. Fraccion di PIN ta 
di opinion cu e persepcionnan aki 
nos no por yega niun caminda y 
p’esey a bay di acuerdo pa laga un 
comicion haci un evaluacion dje 
ley aki. 

Ta importante pe comicion pro- 
fundisá y alabes analisá e ley nan 
similar cu ta wórdo usa na Hu- 
landa, St Maarten y na Aruba. 
Alabes ta importante pe comicion 
investigá con e ley aki ta funcioná 
den practica. Niun pais no kier 
mira su ministernan cay cera, tin 
conflicto di interes óf ta bou di in- 
vestigacion di Ministerio Publico. 
“Inosente te ora hues dicta senten- 
cia” sigun Calmes mester bira un 
dje cambio nan den e ley. E actual 
ley no ta duna e oportunidad aki y 
por stanca henter un gobernacion. 
Mester tuma e proceso di evalu- 
acion y cambio dje ley aki na serio 
pa trece e claridadnan nesesario 
pa evitá cu den futuro nos ta bolbe 
resultá den problema. 

Maske partido PIN no tabata den 
Gobiérno na 2012, Fraccion di PIN 
no ta contra cu tin un ley asina pa 
Ministernan. Nos ta biba den un 
democracia Parlamentario y esey 
kiermen cu ta pueblo ta scohe su 
Parlamentarionan. Parlamento y 
pueblo kier garantia cu su gabi- 
nete di ministernan mester ta 
consistl di hende nan integro. 
Como Parlamentario nos mester 
madurá y wak e posibel importan- 
cia dje ley pa pais Corsou enbes di 
bringa otro abase di color polltico. 
Sr. Calmes ta anxioso pa ricibl e 
rapórt aki 8 siman y pa por debatl 
di un manera sano riba conteni- 
do y no riba persepcion y/óf color 
polltico. 

Gradicimento y Invitacion 



ViolandaHernandez 

Cariñosamente jama Viola 

Nos kier a gradici di nos curasonna personal di piso B3 di 
hospital, staff y personal di Aurora, tur su ex coleganan di Air 

Aruba, Ex coleganan di Pricesmart, tur bon bisiñianan, y 
conocirnan.Tur e jamadanan y mensahenancu a duna nos tur 
nan sostén. 

Ta invita paasistina 2 santo di sagrificio di misa na misa 
Fatimana Dakota Diasabra 22 di Juni pa 7:00 pm y Diadomingo 
23 di Juni pa 6:00 pm. Después di misa lo tin un orashonna cas 
naCampanastraat 8. 


- 

Awora 

'r&Qffte & (fyiemat&itf, 

Virgen Maria, Madre de Dios y Madre nuestra. 

Nuestra Señora de Luján, hoy alzamos nuestros ojos y nuestros 
brazos hacia ti... 

Madre de la Esperanza, 
de los pobres y de los peregrinos, 
escuchanos.. 

Con inmenso dolor en nuestros corazones, 
participamos el fallecimiento del señor: 



Martin Condori 

Nacido en San Salvador de Jujuy, Argentina el 24/11 /1953. 
Falleció en Aruba el 19/6/2019 

Sushijas: DoraDelValle 
Virginia Soledad 

La madre de sus hijas:Trinidad Galian. 

Sus Nietos:Roman Coceres, Enzo Baez, Nazareno Coceres y 
Lautaro Baez. 

Sus Yernos: Marcos Coceres y Mariano Baez. 

Sus Padres: Simona Jeres y Luis Condori. 

Sus Flermanos : Sabina, Armando, Daniel, Silvia y Sandro 
Sus Primos :Dario Vargas y flia. 

Victorino Castro y familia. 

Sus queridos Amigos: Alfredo Moleker, Dante Leandi, 
Hermilson Romero Herrera, Joaquin Caraballo Pineda, Henry 
Raaz. 

Sus compañeros de trabajo en Dylser NV y sus amigos de la 
vida. 

Invitamos a la ceremonia de despedida a realizarse en la 
funeraria Aurora 

el dia Lunes 24 de Junio desde las 2 a las 4 de la tarde. 

En vez de flores, habrá un cofre de donaciones para una buena 
causa. 


Corsou ta prohibi traficacion 
di oro Venezolano 



WILLEMSTAD - Entrante inmediatamente Corsou lo prohibi traficacion 
(esta importacion, exportacion y tránsito) di oro for di Venezuela. 

Esaki a ser ratificá despues cu Promé Minister Rhuggenaath, na nómber 
di Conseho di Minister, a firma 20 di juni ultimo un reglamento ministe- 
rial como consecuencia di un desicion cu Gobiérno di Corsou a tuma ante- 
riormente e aña akl. 

Sacamento di oro na Venezuela a crese na popularidad ultimo añanan. 
Esaki parcialmente tin di haber cu e limitacionnan cu tin den e industria 
petrolero pa motibo di crisis económico di e pais y e sancionnan interna- 
cional imponé. 

Resultado di esaki ta cu ta mina cantidadnan grandi di oro Venesolano 
y ta exportá nan pa diferente pais na mundo, usando Corsou como cen- 
tro di tránsito. Sinembargo, Corsou — como pais di tránsito — no ta ricibi 
niun entrada significante for di e traficacion akl, cu ta pone cu e efectonan 
económico y finansiero ta hopi chici. 

For di investigacionnan ta resultá awor cu e sacamento di oro na Venezu- 
ela tin un laso directo cu prákcicanan manera mineria llegal, fuga (huida) 
di capital, reprecion y explotacion. Tin pues indicacion cu traficacion di e 
oro aki posibelmente ta bay compañá pa criminalidad organisá, traseden- 
tal y miná. 

Investigacionnan penal cu a ehecutá na e e tres islanan ABC ta duna 
indicacion cu traficacion di oro Venesolano hunto cu e fluho di placa pro- 
sedende di esaki, por bay compañá pa contrabanda (di entre otro droga), 
falsificacion di documento y labamento di placa. 

Esaki ta trece risigonan di integridad y seguridad cuné cu ta enorme- 
mente preocupante tanto riba nivel local como internacional. 

Mirando e risigonan grandi akl, Gobiérno di Corsou ta haci tur loke ta 
nesesario pa tuma e medidanan necesario cu ta yuda prevenl pa Corsou 
sufri daño di reputacion internacionalmente relacioná cu traficacion di 
oro for di Venezuela. Consecuentemente, Gobiérno di Corsou a start cu e 
proceso pa yega na un decreto (LBham), incluso reglanan specifico. 

En espera di e legislacion aki lo haci por lo pronto uso di e reglamento 
ministerial pa prohibl traficacion di oro directamente for di Venezuela óf 
atraves di otro pais. 

